genre_facet:"EIMAk onetsitako materialak" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Ekipamendu eta instalazio termikoak (Modulua)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Soldadura eta galdaragintza (Heziketa Zikloa). Erdi maila" topic_facet:"Metal Eraikuntzen Irudikapena (Modulua)" topic_facet:"Mekanizazioa (Heziketa Zikloa). Erdi maila" topic_facet:"Instalazioa eta mantenimendua (Lanbide Arloa)" topic_facet:"Instalazioen irudikapen grafikoa (Modulua)" topic_facet:"Instalazio termiko eta fluidodunen mantentzea (Heziketa zikloa). Goi maila" topic_facet:"Fabrikazio Mekanikoa (Lanbide Arloa)" format:"eBook"\nGeneroa / Forma: EIMAk onetsitako materialak Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Ekipamendu eta instalazio termikoak (Modulua) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Metal Eraikuntzen Irudikapena (Modulua) Proposatutako gaia: Mekanizazioa (Heziketa Zikloa). Erdi maila Proposatutako gaia: Instalazioa eta mantenimendua (Lanbide Arloa) Proposatutako gaia: Instalazioen irudikapen grafikoa (Modulua) Proposatutako gaia: Instalazio termiko eta fluidodunen mantentzea (Heziketa zikloa). Goi maila Proposatutako gaia: Fabrikazio Mekanikoa (Lanbide Arloa) Formatua: Liburu elektronikoa\nEkipamendu eta instalazio termikoak (Modulua) 1 Energi eraginkortasuna eta eguzki energia termikoa (Heziketa zikloa). Goi maila 1 Energia eta ura (Lanbide Arloa) Fabrikazio Mekanikoa (Lanbide Arloa) Fabrikazio mekanikoko produkzioaren programazioa (Heziketa Zikloa). Goi maila 1 Fabrikazio-teknikak (Modulua) Gehiago ... Instalazio termiko eta fluidodunen mantentzea (Heziketa zikloa). Goi maila Instalazioa eta mantenimendua (Lanbide Arloa) 1 Instalazioak muntatzeko prozesuak (Modulua) Instalazioen irudikapen grafikoa (Modulua) 1 Interpretazio grafikoa (Modulua) 1 Lanbide Heziketa Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila Metal Eraikuntzen Irudikapena (Modulua) 1 Metal-eraikuntzak (Heziketa Zikloa). Goi maila Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


Jesusek beti egin zuen esandakoa | Irakatsi zure seme-alabei\nErraza al da zure aita-amek esandakoa beti egitea?... Zaila da batzuetan. Ba al dakizu Jehoba eta bere aita-amek esandakoa egin zuela Jesusek?... Bere ereduak zure aita-amek esandakoa egiten lagunduko dizu, batzuetan erraza ez izan arren. Ikas dezagun gehiago honi buruz.\nJesus lurrera etorri baino lehen, bere Aitarekin, Jehobarekin, zeruan bizi izan zen. Bestalde, Jesusek ere aita-amak izan zituen lurrean, Jose eta Maria. Ba al dakizu nola heldu ziren bere aita-amak izatera?...\nJehobak, Jesusek zeruan zeukan bizia Mariaren umetokian ipini zuen, lurrean jaio eta bizi zedin. Hau bai miraria! Jesus Mariaren barruan hazi zen, beste umetxoak beraien amen barruan hazten diren bezala. Bederatzi hilabeteren buruan jaio zen Jesus. Honela, Maria eta bere senarra, Jose, lurrean Jesusen aita-amak izatera heldu ziren.\nJesusek 12 urte bakarrik zituenean, ekintza baten bidez bere Aita, Jehoba, oso maite zuela agerian utzi zuen. Jesus eta bere familiak, Pazkoa ospatzeko, Jerusalemera bidaia luzea egin zuten. Etxerako bidean, Jose eta Mariak ezin izan zuten Jesus inon ere aurkitu. Ba al dakizu non zegoen?...\nZergatik zegoen Jesus tenpluan?\nJose eta Maria Jerusalemera lasterka itzuli eta leku guztietan Jesusen bila aritu ziren. Oso kezkatuta zeuden bera aurkitu ezinik. Hiru egun igaro ondoren, tenpluan aurkitu zuten! Ba al dakizu zergatik zegoen Jesus tenpluan?... Han bere Aitari, Jehobari buruz ikas zezakeelako. Jehoba maite zuenez, berari atsegin ematen ikasi nahi zuen. Jesus handitu eta gizon bihurtu zenean ere, Jehobak esandakoa beti egin zuen. Jesusek esandakoa egin zuen, nahiz eta hau batzuetan zaila izan. Horregatik asko sufritu behar izan zuen. Egin al zuen Jesusek Jose eta Mariak esandakoa?... Bai, Bibliak baietz esaten du.\nZer ikas dezakezu Jesusengandik?... Zure aita-amek esandakoa egin behar duzula, nahiz eta batzuetan zaila izan. Egingo al duzu?...\nBa al dakizu Jose eta Maria nola heldu ziren Jesusen aita-amak izatera lurrean?\nJerusalemgo zein tokitan aurkitu zuten Jesus Jose eta Mariak?\nZer ikas dezakezu Jesusengandik?


Jon Iruretagoiena bere dantza ibilbideaz, Zuberoako dantzen historiaz eta dantzaz oro har — dantzan.eus\nHemen zaude: Hasiera › Albisteak › Jon Iruretagoiena bere dantza ibilbideaz, Zuberoako dantzen historiaz eta dantzaz oro har\nJon Iruretagoiena. Argazkiak: EKE.org\nEuskal Kultur Erakundearen webgunean Jon Iruretagoiena dantzari eta dantza irakasle lapurtarra elkarrizketatu dute. Xan Airek egindako elkarrizketan bere dantzari ibilbidea, Zuberoako dantzen historiari buruzko kontuak, berrikuntzak eta modak, eta beste zenbait kontu izan dituzte hizpide.\nBiarritzeko dantza Maitaldian, Zuberoako dantzen teknikaren inguruko hitzaldia eskaini zuen Jon Iruretagoienak, eta horren harira egin dio elkarrizketa Xan Airek. Aitarekin dantzaren munduan murgiltzeak izandako eragina, dantzan buru-belarri aritzeko hautua eta Maritzuli konpainiarekin egindako lanak ditu hizpide.\nZuberoako dantza teknika berezia noiz, nondik eta nola iritsi zen azaldu zuen hitzaldia, eta ikerketa horren nondik norakoak aipatzen ditu elkarrizketan. Besteak beste armadak izandako garrantzia azaltzen du Iruretagoienak: "gaur egun zaila zaigu irudikatzea dantza irakasten zela armadan. Baina bortz edo zortzi urtez egoten ziren garai batean, eta bazuten maisu ateratzeko aukera. Harrigarria ere bada dantza-maisu horien familiak ez jakitea, gaur egun, beren arbasoak nor izan diren, armadan ikasi dutela dantza-teknika zorrotz ikusgarri bat, eta horrek eragina ukan duela gaurko teknikan."\nJon Irurerategoiena: ''Dantza-desagertze baten gibelean, beti arrazoi bat gordetzen da'' (EKE.org)


Ekintza Humanitarioentzako laguntzen 2011ko deialdia (Etengabeko finantziazio-linea) - Eusko Jaurlaritza\nEkintza Humanitarioentzako laguntzen deialdia (Etengabeko finantziazio-linea)\nDeialdi honen xedea da garapena eta lankidetza sustatzeko funtsaren kargurako ekintza humanitarioetarako laguntzak arautzen dituen otsailaren 19ko 31/2008 dekretuak, Kapitulua II, araututako ekintza humanitarioetarako laguntzak 2011ko ekitaldirako deitzea (etengabeko finantziazio-linea (etengabeko finantziazio-linea).\nEkintza Humanitarioentzako laguntzen 2011 deialdia (Etengabeko finantziazio-linea)\nDeialdi honen xedea da garapena eta lankidetza sustatzeko funtsaren kargurako ekintza humanitarioetarako laguntzak arautzen dituen otsailaren 19ko 31/2008 dekretuak, Kapitulua II, araututako ekintza humanitarioetarako laguntzak 2011ko ekitaldirako deitzea (etengabeko finantziazio-linea).\nErakundeak eta elkarteak.\nOnuradunen betebeharrak hemen kontsultatu Ekintza Humanitarioentzako laguntzen 2011 deialdia (Etengabeko finantziazio-linea)\nDiru-laguntza jasotzeko, entitate eskatzaileak honako hau egiaztatu beharko du:\na) Behar bezala eratuta eta Euskal Autonomia Erkidegoko Herri Administrazio bateko erregistroan erregistratuta egotea, eskaera aurkezteko eguna baino bi urte lehenago. Hori egiaztatzeko, dagokion Erregistroan erregistratuta dagoela egiaztagiriaren fotokopia konpultsatua aurkeztuko du.\nb) Estatutuetan esanbidez adieraztea helburuen artean herrialde pobretuak garatzeko eta/edo hondamendiek eragindako pertsonei laguntzeko ekintzak gauzatzea dagoela. Hori egiaztatzeko, estatutuen fotokopia konpultsatua aurkeztuko du.\nc) Irabazteko asmorik ez edukitzea.\nd) EAEn egoitza nagusia edo ordezkaritza iraunkorra edukitzea. Horri dagokionez, entitateak Euskal Autonomia Erkidegoan gizarte-oinarriko (bazkideak, boluntarioak edo antzekoak) egitura esanguratsuak dituenean (eta hori agiri bidez egiaztatzen duenean) ulertuko da ordezkaritza iraunkorra duela. Kasu horretan, ordezkaritza iraunkorrak eskaera aurkezteko erantzukizun zuzena hartzen du bere gain, eta konpromisoa hartzen du proiektuen dokumentazioa, kontabilitatea eta kudeaketa Euskal Autonomia Erkidegoko bulegoan egiteko. Proiektuaren baterako kudeaketatzat hartuko da, gutxienez proiektuaren identifikazioan, formulazioan, jarraipenean eta ebaluazioan parte hartzea.\ne) Eskaera egiten den unean diru-laguntza edo laguntza publikoak lortzeko ezgaitzen duen zigor penalik edo administratiborik ez edukitzea, sexuagatiko diskriminazioagatiko zehapenak barne. Hori egiaztatzeko, inolako zigor- edo itzulketa-prozeduren eraginpean ez dagoela egiaztatzen duen zinpeko edo erantzukizuneko aitorpena aurkeztuko du.\nf ) Zerga-betebeharretan eta Gizarte Segurantzarekikoetan eguneraturik egotea. Hori frogatzeko identifikazio fiskaleko zenbakiaren (IFZ) fotokopia eta horri lotutako ziurtagiriak aurkeztu beharko ditu.\nOrdainketa bakarraren bidez ordainduko dira laguntzak, behin diru-laguntza emateko ebazpena eman ondoren.\nLaguntza eskaera (Eskaera)\nGLSF-AREN KARGURAKO EKINTZA HUMANITARIOEN ETENGABEKO FINANTZIAZIO LINEARAKO DIRU-LAGUNTZA ESKABIDEA.\n2011/03/22 - 2011/12/31\nEskabidea aurkeztu eta hurrengo egunetik hasita lau hilabeteko esanbidezko ebazpenik ematen da.\nEgitura atal ebazlea: Erakunde eta Sozietate Publikoak; Garapen Lankidetzarako Euskal Agentzia.


Etxean gelditu beharra bakarrik - - Maxixatzen.eus\nEneko Garate Soraluze\nEtxean gelditu beharra bakarrik\nEneko Garate Soraluze 2020-03-24 11:47\nSekula espero ez genuen une batean gaude oraintxe. Munduko biztanle guztiei kalte egiten ari den birus pandemiko baten aurrean, hain zuzen. Honek fikziozko pelikula bat ematen duen arren, benetan gertatzen ari da munduan zehar. Ahal dugun azkarren jokatu behar dugu birusari aurre egiteko, gure munduak lehen bezala jarrai dezan eta gure bizitzak normaltasunera iritsi daitezen. Horretarako, zientzialariek eta espezialistek aholkatuta, etxean geratzeko eskatu digute gure onerako, besterik ez.\nEgia da eguneko 24 orduak etxean pasatzeak izorratu egiten gaituela, baina ez dago beste bide egokiagorik birusa gainditzeko. Imagina dezagun, Europan gerra garaian, edo hemen bertan Gerra Zibilean, nola bizi ziren familiak: gerrara joan ziren maiteen albisterik gabe, bizirik edo hilik zeuden jakin gabe... Bitartean, etxean ez zituzten guk gaur egun ditugun erosotasun guztiak, hala nola, janari piloa eta teknologia modernoa. Egunero kezkatuta ea egunen batean etsaia etorriko zen haien buruak eta inguruak bonbardatzera. Edo, jarri gaitezen Anne Franken lekuan, non bere azken urteak etxe txiki batean igaro zituen, zaratarik egin gabe edota balkoira irten ezinik aire freskoa hartzera. Guk, ordea, hori guztia egin dezakegu, eta askoz gehiago, baina orain hasten banaiz horiek guztiak aipatzen, ez nuke sekula bukatuko.\nHorregatik, uste dut egokia litzatekela oroitzea nola bizi ziren gure arbasoak garai horietan eta hastea eguna irribarre batekin, hori guztia sufritu behar ez dugulako. Gure guraso eta aiton-amonek behar gaituzte orain beraz, bada garaia zentzuz jokatzeko, mundu honetan gehien merezi dutenak baitira.


"Kontatzen ez dena interesatzen zait; hor dago benetako mamia" - Araba - Alea.eus\n"Kontatzen ez dena interesatzen zait; hor dago benetako mamia"\nAnakoz Amenabar 2020-09-18 08:00\nKarmele Jaio, Gasteizko Florida parkean. / Erlantz Anda\nIa urtebete igaro da 'Aitaren etxea' liburua aurkeztu zuenetik, baina ahoz ahokoak ez du etenik izan, eta liburu salduenen artean ageri da oraindik Karmele Jaioren azken eleberria. Maskulinitate ereduen eraikuntzari erreparatuta, pribilegioen inguruan gogoeta egiteko aukera da lana.\nFamilia bereko hiru pertsonaien bitartez, iraganean arakatu eta geratzen diren arrastoei jarraitu die Karmele Jaiok (Gasteiz, 1970) Aitaren etxea eleberrian, generoak emakume eta gizonen bizitzetan duen zama agerian utziz. Eguneroko hartu-emanen ispilu, arrakasta lortu du euskaraz –besteak beste, 111 Akademiaren saria jaso du–, eta beste milaka lagun batu dira ostean gaztelaniaz aurkeztu duen bertsioarekin. Urtebete igarota, mugiarazten jarraitzen du istorioak, ingurutik zein sare sozialetatik jaso duen mezu erauntsia lekuko.\nJoan den azaroan aurkeztu zenuen eleberria, eta itzala luzea da oraindik... Nabaritu duzu eleberri honekin erantzun desberdin bat?\nLiburuen kasuan nobedadeak oso azkar egiten dira zahar, eta hau mantentzen ari da. Desberdina izan da, bai. Oihartzun gehiago izan duela nabaritu dut, eta jendearen erantzuna kalean handiagoa izan dela. Argitaletxekoak ere harrituta daude Espainian izan duen erantzunarekin, ez bainaiz batere ezaguna han, eta oso erantzun ona izan du. Katalunian, esaterako, oso ondo doa, jende askok idatzi dit.\nZerk mugiarazi ditu irakurleak?\nUste dut puri-purian dagoen gaia dakarrela eleberriak, gure egunerokoan eta gure eztabaidetan duguna, eta beharbada horrek harrapatu du jende asko. Momentu honetan izan ditzakegun hainbat kezka agertzen dira. Gauza bat da liburua irakurtzea eta gustatzea, eta beste bat idazleari esatea edo mezua idaztera animatzea; horretarako tarte bat hartu du jendeak, eta benetan estimatu dut hori. Gizon askok esan didate irakurri dutela eta beren kezka batzuk islatuta ikusi dituztela. Hori ere diferentea izan da, eta polita.\n"Nire lana icerbergaren punta azaltzea da; irakurleak ikusi behar du behean zer dagoen"\n"Aitaren etxean" bizi gara oraindik?\nBai, noski. Gauza asko aldatu dira azken hamarkadetan, eta hori ere kontuan izan behar da, baina bide luzea dago oraindik ere. Erabaki guneetan, botere guneetan, gizartea egituratzeko moduan, gizonek erabakitako eta gizonen erara egindako moduan, hainbat gauza kanpoan geratzen diren moduan...\nIsmael pertsonaiak ziurrenik ez du bere burua matxistatzat izango.\nUste dut erraza dela matxismoa ikustea atzera begiratzen denean, gure gurasoen belaunaldira. "Begira nola zeuden emakumeak! Kontu korronte bat irekitzeko ere baimena eskatu behar zuten...". Erraza da hori esatea. Argi dugu matxismo hori. Zailagoa da oraingoa onartzea, beti makillatuagoa, beti ezkutuagoa. Kanpotik gauza asko ustezko erabaki libreetan oinarrituta daude, baina erabaki libreak batzuetan ez dira hain libreak. Oso zaila da, eta zaila da batez ere gizonentzat onartzea oraindik ere pribilegiozko leku batean daudela eta mundua ere euren neurrira eginda dagoela. Eta are zailagoa, suposatzen dut, gizon aurrerakoia bazara. Zaila da onartzea zenbat keinuk, zenbat jarrerak jarraitzen duten hor, pribilegio leku horretan... Nahiz eta, zorionez, gizon askok hausnarketa egin duten eta aldatzeko jarrera hartu duten; hori ere azpimarratu behar da.\nIñigo Muguruza eta "gizon berri guztiei" dedikatu diezu eleberria.\nBai, batetik, euren pribilegioei buruz hausnarketa egin dutenei edo konturatu direnei, euren posizioa munduan zein den kontuan izan eta hori aldatzeko edo mugitzeko prest daudenei. Bestetik, eurentzako nolabaiteko kartzela bat den maskulinitate eredu horretatik irtetetzeko desiatzen daudenei; hori ere bada, gizon izateko eredu hori gainean edukitzea eta ezin adieraztea zeure benetako izaera.\nDuela urtebete aurkeztu zuen Karmele Jaiok 'Aitaren Etxea'. / Erlantz Anda\n"Zailagoa oraingo matxismoa onartzea, beti makillatuago, beti ezkutuago..."\nKontraesan ugari daude pertsonaietan...\nBai, guztietan. Eta gainera saiakera berezia egin dut horretan, uste dudalako denok ditugula kontraesan asko... Pertsonaiak sinesgarri egiteko euren kontraesanak azaldu behar nituen. Orokorrean bada modu bat ere islatzeko gauza guztiak ez direla ez zuri ez beltz, ez kontra ez alde. Eta berdintasunaren gaiarekin ere berdin gertatzen da. Horregatik behar izan dut liburu bat idatzi kar-kar-kar. Hainbat gauza ezin dira "eta kitto" batekin azaldu...\nGizonaren pertsonaia idaztea izan da beharbada ariketa zailena?\nBai. Egia da gehiago kostatu zaidala, baina ez hainbeste ezjakintasunagatik edo ez ditudalako bizi izan gizon batek bizi dituen esperientziak; azken finean, idazle batek hiltzaile bati buruz idazteko ez du zertan hiltzaile izan... Gehiago izan da beldurrez, errespetuz edo kontu handiz idatzi dudalako… Ez nuelako gizonen karikatura bat egin nahi. Hori zen nire beldur handiena. Gizonen buruan egon daitekeen konplexutasun hori guztia jaso nahi nuen, eta, bai, zalantza gehiago izan dut idatzi bitartean.\nKomunikazio falta ere gai nagusietako bat da obran.\nFamilietako isiltasunak eta esan gabeko hitzak oso nabariak dira. Idazten dudan guztian agertzen da iruditzen zaidalako esan gabe uzten duguna beti dela inportanteagoa esaten duguna baino. Eguneroko hizketaldien errepasoa egiten badugu, izan ditugun solasaldiak normalean nahiko azalekoak izaten dira, eta gure benetako kezkak nahiko babestuta geratzen dira barruan, oso gutxitan ateratzen dira. Horregatik, idazten dudanean hain justu eremu hori interesatzen zait, kontatzen ez dena interesatzen zait; hor dago benetako mamia.\nSortze prozesuaren krisia ere ekarri duzu obrara. Bere nobelarekin aurrera egin ezinik dago Ismael.\nBai, sortze prozesuak zer funtzio eta zer eginkizun duen kontatzen du, zer hutsune betetzen duen istorio honetan. Idaztea egiak esateko eremua dela esaten du; kontatzen den hori idazlearen egia da, esan nahi dena, eta horregatik esaten da liburuan "pisuzko edo berunezko hitzak" agertzen direla idaztean. Gure egunerokoan erabiltzen ditugun bisuteriazko horiekin konparatuz, idaztean agertzen dira benetako kezkak, benetako hitzak… eta beharbada ez zaizkio idazleari gustatu behar, baina hori da idaztea; artea egia esateko eremu bat da.\n"Hitz gordinak eta bisuteria gabekoak" idatzi nahi zenituela aipatu zenuen Alean aurreko elkarrizketa batean. Bide beretik jarraitzen duzu?\nBai, gero eta gehiago. Gero eta zorrotzago, orduan eta gordinago. Idaztea berridaztea da, idatzitakoa zuzentzea da denbora guztian... Luzeago egin nezakeen liburua, leku bakoitzean gehiago arakatu, baina uste dut nire lana icebergaren punta azaltzea dela, eta gero irakurleak behean zer dagoen ikustea, ez dena esplikatzea. Indar handiagoa du, eta noski lan handiagoa ematen du, icebergaren puntan oso klabea den zerbait kontatu behar duzulako azpian zer dagoen ulertzeko. Askotan hitzak kentzeak lan gehiago ematen du idazteak baino.\nIdazteko garaian, nola eragin dizu pandemiak? Lagundu ala kalterako izan da?\nLehendabiziko itxialdian idazteko beharra nuen, irakurtzeko beharra... Denbora gelditu egin zen niretzat. Korrika bizi gara eta hausnarketarako tartea izan zen; badakit askorentzat kontrakoa izan dela, baina niri horrek lagundu dit. Gainera, konfinamenduaz idazteko enkargu bat ere jaso nuen, Zirriborroak eta gero egitasmorako, eta horrek ere gogoetarako aukera eman dit. Horretaz aparte, egoerak zer pentsa gehiago ematen du, eta gizartearen erradiografia egiteko aukera izan da; oso argi geratu dira zeintzuk diren zutabeak, biluzik ikusi dugu gizartea eta horrek pentsatzeko asko ematen du.\nItxialdian amarekin bizi izandakoa kontatu duzu artikulu batean. Hiru hilabete zaharren egoitzan den ama ikusi gabe.\nUste dut hori izan dela, eta izaten ari dela, pandemia honen gogorrena. Jende asko ari da ordaintzen hau, baina nagusiena izugarria da. Ulertzen dut segurtasunagatik kontu handiarekin ibili behar dela erresidentzietan, baina nola dauden ikustea... Ez dira koronabirusagatik hilko, baina penaz hilko dira.


Barrura begira (Maria del Rio) – Alternatiba\nBerriki egindako ikerketek baieztatu dute herrialde baten preso kopuruak lotura estua duela gastu sozialarekin eta desberdintasun ekonomikoekin. Aitzitik, delinkuentzia tasarekin harreman txikiagoa dauka, eta ez da oso argia bi aldagaien arteko zerikusia. Horren adierazlea da Zigor Kodean egin diren erreforma murriztaileak ez direla bat etorri kriminalitate-estatistiken gorakadarekin; are gehiago, ez direla beti gertatu komunikabideen edo herritarren eskarien presiopean. Zer da, orduan, gertatzen dena?\nFenomeno konplexua bada ere, azalpen posibleetako bat da politika neoliberalen ezartzeak dakarren segurtasun ezaren kudeaketa, gehien bat, zigor-sistemaren bidez egin dela, hura hedatuz eta gogortuz. Lan-merkatuaren prekarizazioak eta gizarte-politiken ahultzeak kroniko bihurtu du zenbait biztanleria-sektoreen ahultasun egoera. Horren aurrean, zigor-funtzioa aldarrikatzen den estatuaren esku-hartze minimoaren diskurtsotik kanpo geratu da. Estatuaren esku hartzea kriminalizazioan eta zigorrean guztiz zilegi ikusten da oraindik.\nGainera, presoen kopurua handitzeko zigorrak gogortu beharrik ere ez dago, egun gizarte-urrakortasunak zaurgarritasun penala baitakar. Kapital sozialaren falta (familia, lagun sareak) edo kapital ekonomikoaren gabezia (lana, baliabide ekonomikoak) pertsona fidagarria den erabakitzeko orduan erabakigarria izango da. Hortaz, funtsezkoa izango da zenbait neurri hartzeko askatasun aurreratuaren formak lortzeko edo behin-behineko espetxeratzea ezartzeko. Finean, norbanakoaren erantzukizunak ezin du eragotzi gizarte eztabaida gure gain hartzea.\nMaria del Rio – Alernatiba\nAzala Gizartea Maria del Rio Politika Soziala


Bloke-kateen teknologia ari da jadanik negozioa optimizatzen industrian - SPRI\n11 maiatza, 2018\nBloke-kateen teknologia ari da jadanik negozioa optimizatzen industrian\nDonostia Tech Week kongresuaren azken jardunaldian hizpide izan dira informazio enkriptatudun salerosketak erregistratzeko tresna horren abantailak\nJardunaldiaren momentu bat.\n“Esan liteke gaur egungo teknologia dela, eta ez etorkizunekoa”, adierazi du José María Callejak, Tecnalia zentroko IKTen Merkatuko zuzendariak\nHispavistak SPRI Taldearen (enpresen garapenerako euskal agentziaren) laguntzarekin antolatutako Donostia Tech Week kongresuko azken jardunaldian Interneteko teknologia berriak aztertu dira, helburutzat hartuz bertako ekosistema berritzaile eta teknologikoaren potentziala erakustea eta aukerak eskaintzea eraldaketa digitala azkartzeko eta negozioen hazkundea sustatzeko. Jardunaldi horretan erakutsi dira bloke-kateen teknologiak industrian izan ditzakeen erabilpenak eta eskaintzen dituen abantailak, hala nola, negozioetako bitartekariak desagertzea.\nJosé María Callejak, Tecnalia zentroko IKTen Merkatuko zuzendariak, hainbat datu eman ditu duela 10 urte sortutako bloke-kateen teknologia azaltzeko: “Salerosketak erregistratzen dituen kontu-liburu bat bezalakoa da, eta bere informazioa adostasunez onartzen eta salerosketa-blokeetan gordetzen da. Informazioa enkriptatu egiten da inork alda ez dezan”.\nCallejak hainbat aplikazio azaldu ditu: industrian erabil daiteke lehengaien eta piezen salerosketarako nahiz logistika kontuetarako; nekazaritzan, elikaduraren balio-kate osoa markatzen du; gobernantzan ere baliagarria da bozka elektronikoak kontatzeko; eta hezkuntzan, tresna horrekin bermatzen da titulazioak baliozkoak eta aldaezinak direla. “Esan liteke gaur egungo teknologia dela, ez etorkizunekoa”, ondorioztatu du.\nIbai Gesalagak, finantza pertsonaletan aditua den coach-ak, hizpide izan ditu bitcoin edo txanpon birtualaren ezaugarriak. Honela definitu du txanpon hori: “Interneteko protokolo bat da, eta diru mota berri bat”. Esan du diruaren balioak beherantz egin duela azken mendean: diruak berez ez dauka baliorik, hizkuntza bat bezalakoa da. Baina kontrol modu bat da”.\n“Bitcoin plataforma 2009an sortu zen”, esan du, “neutrala da eta mundu osoari irekia. Badu muga bat: 21 milioi bitcoin daude eta 2.000 mota desberdin”. Gesalagak aurreikusi du txanpon kriptografiko asko sortuko direla, eta horietatik batzuk desagertu egingo direla. “Oraingo umeek ez dute ezagutuko diru fisikoa, dirua Interneteko protokolo bat izango da”. Eta bitcoin txanponaren segurtasuna aldarrikatu du: “Hamar urte hauetan inork ezin izan du hackeatu”.\nOscar Rubio (IK4-Ikerlan zentroko ikerlaria) eta Javier Añorga (Ceit-IK4 zentroko ikerlaria) bloke-kateek industrian duten erabilpenez mintzatu dira. “Bitartekariak kentzea oso gauza eraginkorra izan daiteke industriarako. Bloke-kateak publikoki nahiz pribatuki erabil daitezke”. Hainbat aholku eman dizkiete enpresei bloke-kateak erabil ditzaten: “Kontuan hartu behar da errendimendua, salerosketen abiadura motelagoa baita (parte-hartzaileak egiaztatu behar dira, erabiltzeko baimenak eman…)”.\nRubiok eta Alonsok bloke-kateen erabilpen-kasu zehatzak erakutsi dituzte, esaterako Smart grid-en kasua, hots, argindarraren banaketa-sare adimendunak. Orobat azaldu dituzte bloke-kate publikoak edo pribatuak erabiltzearen arteko aldeak. Lehenengoekin kostuak murrizten dira, baina bigarrenek pribatutasun handiagoa segurtatzen dute.\nGabriel Aldamiz-Echevarria moda-gustuak ezagutzeko Chicisimo teknologia enpresako zuzendari nagusia da. Bere ustez, “arropa munduko bi edo hiru Spotify sortuko dira, gure profila ezagutuko dutenak, eta haiek izango dira egingo ditugun hautuen jabe”. Iragarri du Google, Amazon edo Rakuten bezalako enpresa teknologiko handiak izango direla horrelako zerbitzuei probetxua aterako dietenak.\nHispavista Labs zentroko zuzendari nagusi Iker Barrenak ere hitzaldi bat eman du, azalduz zer den Trabajos.com, bere enpresaren atari digitala, 1996az geroztik enplegu eta prestakuntza zerbitzuak eskaintzen dituena. “Ohartu ginen oso gutxi pertsonalizatzen genuela; adibidez, posible zen eskaintza bera hainbat aldiz iristea zugana. Eta erabaki genuen aldatzea”. Gaineratu du hainbat teknologia aurkitu zituztela, eta machine learning delakoa hautatu zutela, hau da, zerbitzuekin lotutako adimen artifiziala.\nEduardo Jauregui Irisbond enpresako zuzendari nagusia da, zeinak teknologia bat garatu duen askotariko gailuak begi bidez kontrolatzeko. Jaureguik esan duenez, makinak dagoeneko gai dira beren kabuz ikasteko. “Ezgaitasun handiak dituzten pertsonekin lan egiten dugu, eta aukera ematen diegu begien bitartez komunikatzeko. Adibidez, baditugu bi neskato, bata Argentinan eta bestea Espainian, Skype-n begien bidez hitz egiten dutenak”. Esan du akordio bat lortu dutela Twitter enpresarekin, sare sozial hori begi bidez erabili ahal izateko.\nBasque Industry 4.0 22 ekaina, 2021\nSPRIk ezagutzera eman du Europako Batzordeak daukan industria-estrategia Europako ETEetan trantsizio energetiko-klimatikoa eta teknologiko-digitala bultzatzeko\nCristina Oyónek, SPRI Taldeko Teknologia, Berrikuntza eta Jasangarritasun zuzendariak, Europako...Leer más


Bere horretan dago oraindik Gipuzkoako eraikuntzan grebara jotzeko aukera - Ekonomia - Berria\nBere horretan dago oraindik Gipuzkoako eraikuntzan grebara jotzeko aukera\nDONOSTIA. Gipuzkoako obra handiei eragingo lieken grebarako aukerak hor jarraitzen du sindikatu nagusien eta patronalaren arteko azken bileraren ostean. ELA eta LABentzat, Adegik eskaini duena ez da nahikoa lurraldeko ituna berritzeko. Baina greba mehatxuak Adegi «proposamen zehatz» bat egitera bultzatu du, ELAren ustez; LABek dio hilaren 22an ikusiko dutela Adegiren «benetako borondatea».


Mendi eta abenturarik kitzikagarriena, BBK Mendi Film Bilbao-Bizkaia jaialdian - Nontzeberri\nBBK Mendi Film Bilbao-Bizkaia mendi eta abentura zinemaldiak 12. edizioko egitarau osoa aurkeztu du gaur goizean, bai eta aurtengo edizioa zabalduko duen bideo ikusgarria ere. Abenduaren 6tik 15era, 10 egunez, 60 pelikula aurkeztuko dira Bilboko hainbat tokitako pantailatan, eta guztietan mendi eta abentura itzelak gauzatuko dira ikusleen begien aurrean.\nAurtengo jaialdiaren zenbakiak oso esanguratsuak izango dira: guztira 172 pelikula aurkeztu dira, 29 herrialdetatik; Sail Ofizialean, horietatik, 56 sartu dira, 13 herrialdetatik; Zabalandi sailean beste 3 pelikula pantailaratuko dira; eta azkenik, 60 pelikula Mendi Short egile amateurrentzako film labur lehiaketan.\nJaialdiak inaugurazio ikusgarria izango du Euskalduna Jauregian, abenduaren 6an, Hasiera Ekitaldiko emanaldian ikusiko den Ostatnia Góra (The Last Mountain) filmarekin. Bertan, Krzysztof Wielicki alpinista ospetsuak gidaturiko Poloniarren K2ko neguko espedizioaren nondik norakoak kontatuko zaizkigu. “Bi hilabetez, denetariko gertaerek asaldatu zuten haien egunerokoa: harri eta elur jausi arriskuak Euskaldunen Bidean, ebakuazioak, Nanga Parbatean Adam Bielecki eta Denis Urubko espedizio-kideek Élisabeth Revol alpinistaren erreskatean izan zuten parte hartzea, talde barruko tentsioak, komunikabideen presioa, eguraldi baldintza ankerrak… Itxi gabe utzitako neguko K2aren kapitulu gordina”.\nHorretaz gain aurkeztuko diren film askoren gaiak klima aldaketa edota naturarekiko konpromisoa izango dira. Hori ere nabarmendu nahi izan dute antolatzaileek Top of Africa Mendi Filmen 12. edizioko kartelaren irudiarekin. Top of Africa Kilimanjaro (Tanzania) mendian hartutako argazki ikusgarria da. Will Gadd izotz eskalatzaile kanadar ezaguna ageri da Afrikako gailurreko glaziar arrastoetan azkenetakoa den izotz horman jardunean. Bere ederrean, klima aldaketari buruzko hausnarketa gordin eta beharrezko bat.\nNabarmendu beharreko beste kontu bat da euskarazko filmen presentzia; 9 euskal lan aurkeztuko dira Sail Ofizialean. Eta horretaz gain, makina bat jarduera paralelo, hizketaldiak, mahai-inguruak, erakusketak, sari berezien banaketak, eta abar.\nEgitarau potentea zertan den ikusteko: Mendi Film.\nGeuk zerbait gehiago jakiteko, BBK Mendi Film Bilbao-Bizkaiako prentsa arduradun eta antolatzailea den Aitor Elduaienekin izan gara une betez.


Hipotesi, burutazio, ala metafisika? - Elhuyar Aldizkaria\nHasiera » Atarikoa » Hipotesi, burutazio, ala metafisika?\nGai nagusia: Unibertso bat baino gehiago, izan liteke?\n"Seguru asko, gure unibertsoa oso berezia da, bizia existitu baitaiteke"\nBeste unibertso batzuk\nHipotesi, burutazio, ala metafisika?\nSatorrak ilargian, 2010-03\nMultibertsoa, kasurik onenean ere, muga-lurralde bat da. Izan ere, fisikaren, kosmologiaren eta zientziaren beraren mugan daude ezagutzen dugun honetaz gain beste unibertso batzuk egon daitezkeela pentsatzea, bai eta haiek ikertzea ere. Eta ez badaude mugan, mugaz gaindi daude; existituko balira ere, ez baitaukagu haiek detektatzeko erremintarik, matematikaz aparte. Eta hori ez da aski; are gutxiago matematika horiek herrenak badira.\nOndorioz, batzuek jainkoaren lurralde berekotzat jotzen dute multibertsoa. Beste unibertsoei atzeman ahal izatea ezinezkoa delako. Multibertsoaren teorian ere unibertsoak ez direlako elkarrekin komunikatzen, ez diotelako elkarri eragiten. Nola jakin, orduan, existitzen direla, gu haietako baten barruan isolatuta bagaude? Eta, ezin badugu jakin, zentzuzkoa da ezinezkotasunek definitutako muga-lurralde hori ikergai zientifikotzat hartzea?\nSona handiko kosmologo batzuek garbi dute baietz, eta, beren itzalen babesean, aintzat hartuak izatea lortu dute. Gainera, zuzena izatekotan, ez luke nolanahiko hutsunea beteko multibertsoak, grabitatea eta mekanika kuantikoa bateratzeko nahiak eta beharrak erditutako hipotesietako bat baita multibertsoarena. XX. mendeko fisikaren obsesioetako bat da, hain zuzen ere, bi horiek bateratzea. Baina, nahi eta behar horiek justifikazio aski dira halako hipotesiak garatzeko? Askok uste dute ezetz. Eta hipotesitzat baino, burutaziotzat dute multibertsoa.\nEzin jakin ezinezkotasuna posible bilakatuko duen abangoardia bat osatzen ote duten kosmologo mugalariek, edo unibertso itsu batean harrapatuta hilko ote den multibertsoa. Beharbada koiunturala da multibertsoari antzemateko ezintasuna, garai batean zulo beltzei antzematea bezalaxe, edo estrukturala da agian, edo baliteke ez existitzea gureaz beste unibertsorik. Ezin ukatu, ordea, giza gogoa erakartzeko osagai aproposak dituela multibertsoak. Aukera-sorta liluragarria ekartzen dio irudimenari, eta erronka handi bat ulermenari. Muga-lurralde peto-petoa, ezbairik gabe.


“DanZ” edo dantzaren espazioa, Iruñean — dantzan.eus\nHemen zaude: Hasiera › Hemeroteka › “DanZ” edo dantzaren espazioa, Iruñean\n“DanZ” edo dantzaren espazioa, Iruñean\nAste honetan hasita (azaroak 5) eta hilabete osoan (26ra bitartean), Iruñeako Iturramako Civivoxa dantzaz beterik ikusiko duzue. Bost ikuskizun, ikastaro bat eta erakusketa bat programatu dira guztira.\nLehen egunean, azaroak 5, 20:00etan, Atena Fundazioa arte-konpainiak Despertando el ayer izeneko obra eskainiko du. Bertan, artea desagertu zaion herri baten istorioa kontatzen da. Azaroaren 8an, Karlik Dantza Teatro taldeak El Chef Chop Chop y el tik tak de Fidelia oholtzaratuko du. Zentzumenak elikatzeko ikuskizun tekno-emozionala da, emozioa sortzekoa. Valentziatik, Qualsevol taldeak La Coja dansa eskainiko du azaroaren 19an. Etxetik alde egiten duen jendearen drama dakar lan honek. Etorkizunaren bila doaz, baina bidea etorkizun hori eragotzi nahi dien jendez beterik aurkitzen da.\nAzkenik, azaroaren 26an, Nafarroako Dínamo Danza taldeak Luces y sombras & Dynamo egingo du. Bi lan dena batera; dantza garaikideko ikuskizuna gazteentzat eta helduentzat.\nIkuskizunez gain, 16 urtetik gorako pertsonei zuzendutako Dantza Inklusiboko Lantegia programatu da Becky Siegel irakaslearekin. Bertan norberaren gorputza topatzeko eta besteekin konektatzeko espazio bat sortu nahi da, dantzaren artean hasteko saio bat.\nEta DanZ irudietan erakusketa, non DanZ zikloaren sei edizioetako argazkirik adierazgarrienen bilduma ikusgarria eskaintzen den.


Mar 5 | BasHautin | STEP | Eta ethor citecen itsassoaren berce aldera, Gadarenoén comarcara.\n1 Eta ethor citecen itsassoaren berce aldera, Gadarenoén comarcara. 2 Eta ilki cenean vncitic, bertan aitzinera ethor cequión thumbetaric spiritu satsua çuen guiçombat: 3 Ceinec bere egoitea baitzuen thumbetan, eta cadenaz-ere nehorc ecin esteca ciroen. 4 Ceren anhitzetan cepoz eta cadenaz estecatu içan cenean hauts baitzitzan cadenác, eta çathica cepoac: eta nehorc ecin ceba ceçaqueen. 5 Eta bethiere egun eta gau mendietan eta thumbetan cen oihuz cegoela, eta bere buruäri harriz ceraunsala. 6 Eta ikussi çuenean Iesus vrrundanic, laster eguin ceçan eta gur cequión: 7 Eta oihuz voz goraz erran ceçan, Cer da hire eta ene artean, Iesus Iainco subiranoaren Semea? adiuratzen aut Iaincoaren partez ezneçan tormenta. 8 (Ecen erraiten ceraucan, Ilki adi spiritu satsuá, guiçon horrenganic) 9 Orduan interroga ceçan hura, Nola da hire icena? Eta ihardets ceçan, cioela, Legio diat icen: ecen anhitz gaituc. 10 Eta othoitz handi eguiten çeraucan, ezlitzan igor comarca hartaric campora. 11 Eta cen han mendi aldean vrdalde handibat alha cenic. 12 Eta othoitz eguin cieçoten deabru hec guciéc, cioitela, Igor gaitzac vrdetara, hetara sar gaitecençat. 13 Eta permetti ciecén bertan Iesusec. Eta ilkiric spiritu satsuac lar citecen vrdetara, eta oldar cedin vrdaldea gainetic behera itsassora (eta baciraden bi millaren inguruä) eta itho citecen itsassoan. 14 Eta vrdeac bazcatzen cituztenéc ihes eguin ceçaten, eta ekar citzaten berriac hirira eta campocoetara: Orduan ilki citecen ikustera cer eguin içan cen. 15 Eta ethorten dirade Iesusgana, eta ikusten dute demoniatu içan cena iarriric eta veztituric eta cençaturic, legionea vkan çuena diot: eta ici citecen. 16 Eta haur ikussi çutenéc erran ciecén hæy, nola demoniatuari heldu içan çayon, eta vrdéz. 17 Orduan hec has cequizquión othoitz eguiten parti ledin hayén comarquetaric. 18 Eta hura sarthu cenean vncira, othoiztez çayon demoniatu içan cena harequin licén.\n20 Ioan cedin bada, eta has cedin predicatzen Decapolisen cein gauça handiac eguin cerautzan Iesusec: eta guciéc miresten çuten. 21 Eta iragan cenean Iesus vncian berriz berce aldera, populu handi bil cedin harengana, eta cen itsas bazterrean. 22 Eta huná, ethor cedin synagogaco principal Iairus deitzen cembat, eta ikussi çuenean hura, egotz ceçan bere burua haren oinetara. 23 Eta othoitz handi eguiten ceraucan, cioela, Ene alabatchoa hurrenean duc: othoitz eguiten drauat, ethor adin, eta eçar ditzán escuac haren gainean, senda dadinçát eta vici den. 24 Eta ioan cedin Iesus harequin, eta populu handi çarreyón, eta hertsen çuten. 25 Eta emaztebat cen odol iariatzea hamabi vrthe hetan çuenic: 26 Eta anhitz suffritu vkan çuen anhitz medicutaric, eta berea gucia despendatu çuen, eta etzén deus probetchatu, baina gaizcoatuago içan cen. 27 Hura Iesusez minçatzen ençunic, ethor cedin gendetzean guibeletic, eta hunqui ceçan haren arropá. 28 Ecen erraiten çuen, Baldin haren abillamenduac hunqui baditzat ber, sendaturen naiz 29 Eta bertan agor cedin haren odol ithurria: eta sendi ceçan bere gorputzean sendatu cela plaga hartaric. 30 Eta bertan Iesusec bere baithan eçaguturic harenganic ilki içan cen verthutea, itzuliric gendetzean, erran ceçan, Norc hunqui ditu ene abillamenduac? 31 Eta erran cieçoten bere discipuluec, Badacussac gendetzeac hertsen auela, eta dioc, Norc hunqui nau? 32 Eta inguru behatzen çuen, haur eguin çuena ikus leçançat. 33 Eta emaztea beldurric eta ikararic, nola baitzaquian hura baithan eguin içan cena, ethor cedin, eta egotz ceçan bere buruä haren aitzinera, eta erran cieçón eguia gucia. 34 Eta harc erran cieçón, Alabá, eure fedeac saluatu au, habil baquerequin, eta aicén sendo eure plagatic. 35 Oraino hura minço cela ethor citecen batzu synagogaco principalarenetic, cioitela, Hire alabá hil duc, cergatic fatigatzen duc Magistrua? 36 Eta Iesusec erraiten cen hitz haur ençun çuen beçain sarri, diotsa synagogaco principalari, Eztuála beldurric, sinhetsac solament. 37 Eta etzeçan permetti nehor iarreiqui lequión Pierris, eta Iacques, eta Ioannes Iacquesen anayea baicen. 38 Guero ethor cedin synagogaco principalaren etchera, eta ikus citzan tumultoa, eta nigarrez ceudenac, eta dolu handi ekarten çutenac. 39 Eta sarthuric dioste, Cergatic tormentatzen çarete, eta nigarrez çaudete? nescatchá ezta hil, baina lo datza. 40 Eta irriz ceuden harçaz: baina harc guciac idoquiric campora, har citzan nescatcharen aitá eta amá, eta harequin ciradenac, eta sartzen da nescatchá cetzan lekura. 41 Eta harturic nescatcharen escua, diotsa, Talitha-cumi: erran nahi baita, Nescatchá (hiri diosnat) iaiqui adi. 42 Eta bertan iaiqui cedin nescatchá, eta baçabilan: ecen hamabi vrthetacoa cen: eta spantamendu handiz spanta citecen. 43 Eta haguitz manatu vkan ditu, nehorc haur ezlaquian: eta erran ceçan iatera nescatchari eman lequión.


Lantegiaren itxiera salatu dute Productos Tubulareseko langileek | LAB SINDIKATUA\nIndustria Metalgintza Lantegiaren itxiera salatu dute Productos Tubulareseko langileek\nLantegiaren itxiera salatu dute Productos Tubulareseko langileek\nBilbon erakutsi dute euren haserrea, Tubos Reunidos taldearen egoitza aurrean.\nTrapagako Productos Tubulareseko langileek Bilbora eraman dute gaur euren haserrea, Tubos Reunidos enpresaren egoitzaraino. Hain zuzen ere, atzo jakin zuten Enplegua Erregulatzeko Espedienteak 157 kaleratze aurreikusten dituela eta gelditzen diren langileen soldata murrizketa, besteak beste.\nLangileak greba mugagabean daude martxoaz geroztik, eta hainbat mobilizazio antolatzen ari dira azken asteetan. Gaur, Bilbon, protesta zaratatsua egin dute lantegiaren itxieraren aurka.\nHauxe da gaurko mobilizazioan banatu duten eskuorria:\nZer ari da gertatzen Productos Tubulares S.A.U.n?\nEnpresako zuzendaritzak aldabakarreko neurri hauek aurkeztu ditu:\n1.- Kaleratze kolektiborako espedientea: 157 lankide kaleratu nahi dituzte. Langileon %35 baino gehiago!\n2.- Lan baldintzen funtsezko aldaketa: soldataren %25eko murrizketa, opor egun gutxiago eta lan ordu gehiago. Azken finean, prekarietatean oinarritutako lan eredua ezarri nahi dute.\n3.- Hitzarmen kolektiboaren deuseztapena: Horrenbeste borrokatu dugun adostutako hitzarmen kolektiboa bertan behera utzi nahi dute.\n4.- Altzairu-fabrikaren itxiera: Gure materialaren sorburuarekin bukatzeak kanpoko hornitzaileen mepne utziko gaitu, epe motzera lantegia osoaren itxiera ekarriko duena.\nAzken urteotan, gure enpresak ehunka milioi eurotako irabaziak izan ditu, baina lapurretan oinarritutako eta akziodun zein zuzendaritzako taldeko kideen poltsikoak betetzeko garatutako kudeaketa lotsagarriak egoera honetara ekarri gaitu.\nAsko eta asko izan dira gure egoera berdinean egon diren enpresak eta, argi daukagu, borroka hau irabazteko herriaren aktibazio eta mobilizazio masiboa ezinbestekoa dugula. Horregatik, gure deialdi zein mobilizazioekin bat egitera gonbidatu nahi zaitugu. Zure elkartasuna ezinbestekoa da!


ELAk COVID-19aren aurrean langileak eta pazienteak babesteko neurri sorta helerazi dio Eusko Jaurlaritzako Osasun Sailari — ELA Sindikatua\nELAk COVID-19aren aurrean langileak eta pazienteak babesteko neurri sorta helerazi dio Eusko Jaurlaritzako Osasun Sailari\nELAk COVID-19aren aurrean langileak eta pazienteak babesteko neurri sorta helerazi dio Eusko Jaurlaritzako Osasun Sailari Sindikatuaren esanetan onartezina litzateke orain dela gutxi bizi izandako gertakari larrien aurrean langileak berriz ere aritu behar izatea. https://www.ela.eus/eu/gizalan/osakidetza-osasunbidea/albisteak/elak-covi-19aren-aurrean-langileak-eta-pazienteak-babesteko-neurri-sorta-helerazi-dio-eusko-jaurlaritzako-osasun-sailari https://www.ela.eus/@@site-logo/ELA_logo_koloretan.png\nSindikatuaren esanetan onartezina litzateke orain dela gutxi bizi izandako gertakari larrien aurrean langileak berriz ere aritu behar izatea.\nAzken hilabeteetan bizi izandakoaren ondoren, eta COVID-19agatik gertatzen ari diren kutsatze berriak ikusita, ELAk Eusko Jaurlaritzako Osasun Sailari eskatu dio berehala har ditzala beharrezko neurriak Osakidetzan arreta egokia eta kalitatezkoa bermatzeko eta langileen osasuna eta segurtasuna zaintzeko. Hauek dira aurkeztutako dekalogoan jasotako prebentzio- eta antolaketa-neurriak:\n1.- Ezinbestekoa da oinarrizko prebentzio-unitateak langile gehiagoz hornitzea: martxoaren erdialdean, garai hartan bizi zen egoera ikusita, ELAk unitate horiek indartzeko eskatu zuen. Gogoratu behar da oinarrizko prebentzio-unitate horiek langileen segurtasunaren eta osasunaren ardura dutela; eta gaur egungo egoeran, besteak beste, langileei PCR masiboak egin behar dizkietela, eta maskara akastunak erabiltzearen inpaktua ebaluatu behar dutela. Horren ondorioz, beren ohiko lana biderkatu da esponentzialki. Donostialdeko ESIko prebentzio-arloko arduradunek berriki adierazi dute ezin dietela egin langile kontratatu berri guztiei, lanean hasi aurretik, PCR bana, protokoloan dagoen bezala. Gaur egun, oinarrizko prebentzio-unitateek 81 langile dituzte guztira, 35.000 langile baino gehiago artatzeko. Ezinbestekoa da langile kopurua bikoiztea, arreta egokia eskaini ahal izateko.\n2.- Oporraldiak eta langileen gainerako absentziak ordeztea, eta plantillak indartzea arlo eta kategoria zigortuenetan, bai lehen arretan, bai ospitaleko arretan: lehen arretan kolapsaturik daude dagoeneko; izan ere, udan gertatu ohi den giza baliabideen eskasiaz eta ordezpenik ezaz gain, aurtengo udan koronabirusa kontrolatzearen ondoriozko lan-karga itzela gehitu zaio. Ezinbestekoa da Lehen Mailako Arreta berehala indartzea, eta baita ospitaleko arreta ere. Ospitaleko arretak une honetan zama arinagoa duela egia bada ere, prest egon behar da lan-karga handiagoa jasateko. Horretarako, langileak kontratatu eta prestatu behar dira orain, bai babesari eta prebentzioari dagokienez, bai koronabirusaren tratamenduari dagokionez.\n3.- Osakidetzak babes-material nahikoa eta egokia bildu behar du, azken hilabeteetan bizi izandako gertakariak berriro gerta ez daitezen; izan ere, egoera horiek arriskuan jarri dituzte langileen segurtasuna eta osasuna, eta kutsatze-kopuru handia eragin dute. Kalitatezko material homologatua izan behar da, babes-baldintzak betetzeko adinakoa. Era berean, material hori erabiltzerakoan, fabrikatzailearen erabilera-jarraibideak errespetatu behar dira, eta osasun-arloko nahiz osasun-arlokoz kanpoko langileen artean bereizketarik egin gabe, arrisku-eremuetan lan egiten duten langile guztiek babes-maila bera izan behar dute, norberaren lanbide-kategoria edozein dela ere.\n4.- Ospitaleratu, ebakuntza egin edo proba diagnostikoa egin aurretik, PCR proba bana egin behar zaie gaixoei, eta hurrengo 15 egunen barruan errepikatu (ospitaleratuta jarraitzen badu). Profesionalei NBE bana eman behar zaie hurrengo kasu hauetan: programatu gabeko jarduera egiten den arreta-zerbitzu edo -mailetan (larrialdiak, NPB/PAC, lehen arreta, kanpo-kontsultak, etab.), edo arreta eman aurretik PCR egiterik ez duten lekuetan, edo pazienteak segurtasun-neurririk gabe (distantzia, maskara, etab.) artatzen diren kasuetan. Eta hori kategoria guztietan, ematen den arretaren inguruabarrak kontuan hartuz, eta langilearen lanpostu funtzionala zein den begiratu gabe.\n5.- COVID-19ak kutsatutako gaixoak daudela egiaztatu den zerbitzuetan edo arloetan, eta baita gaixo positiboak tratatzeko erabiltzen diren zerbitzuetan ere, aldizkako testak egin behar zaizkie langile guztiei (kategoria guztietan, salbuespenik gabe). Era berean, kontaktu guztiak prebentzioz isolatzeko eskatzen dugu, salbuespenik gabe.\n6.- Lanpostu bakoitzaren esposizio-arriskuaren eta lan-arriskuen banakako ebaluazioa egin behar da. Ezin ditugu onartu orain arte egindako eredu-ebaluazioak, ez baitituzte kontuan hartu lanpostu bakoitzaren ezaugarriak, ezta zerbitzua emateko inguruabarrak ere.\n7.- Protokolo egokiak, homogeneoak eta argiak. Horrekin batera, langile guztientzako prestakuntza nahikoa ere eman behar da. Prestakuntza hori gerta daitezkeen gorabeheren arabera eguneratu beharko da.\n8.- Pertsona kalteberak: berragertzeak gertatuz gero, kalteberatzat jotako pertsonak aldi baterako ezintasun-egoeran deklaratu behar dira oinarrizko prebentzio-unitateetan.\n9.- Garbiketa eta desinfekzioa indartzea eta protokoloetan jasotzea hurrengo atal hauetan: esparru amankomunak, korridore eta pasalekuak, aldagelak...\n10.- Kategoria guztietako lan-esparruetan prebentzio- eta babes-neurriak betetzen direla bermatzea: langileen arteko distantzia, aireztapena, manparak, garbiketa eta abar.\n11.- A priori gaixoekin kontakturik ez duten, baina kutsatutako materiala maneiatzen duten kategoria batzuen kutsatze-tasa handien gaineko ebaluazioa egitea eskatzen dugu. Oso deigarria da, adibidez, mediku guztien artean positiboen ehunekoa % 5,94 izatea, eta sukaldeko langileen artean %4,90.\nELAk azpimarratu du pandemiaren unerik kritikoenei aurre egiteko plantillak izan duen plangintza- eta aurreikuspen-falta ezin dela berriro gertatu. Horregatik, Osakidetzari eskatzen dio berehala har ditzala neurri horiek guztiak, langileen segurtasuna eta osasuna eta herritarrei kalitatezko osasun-laguntza bermatzeko. "Onartezina litzateke orain arte izandako egoera larriak errepikatzea eta langileek berriz sufritu behar izatea. Krisi honek argi erakutsi digu osasun publikoa indartu eta garatu beharra dagoela, ezinbesteko zerbitzua baita", azpimarratu dute.


Ez dute azken hitza esan - Aspe\n10 de febrero de 2019 web\nBerria. Ezkurdia-Ladis Galarzak emozio handiagoa eman zioten ligaxkari herenegun Azpeitian (Gipuzkoa) Irribarria-Zabaletari 22-21 irabazita. Atzo, berriz, Altuna III.a-Martijak puri-purian jarri zuten sailkapena, Iruñean, Elezkano II.a-Rezusta 22-8 mendean hartuta. Emaitza horri esker, Altuna III.a-Martijak berdindu egin dute Artola-Mariezkurrenarekin laugarren postuan, sei garaipen lortuta. Asegarceko bikoteak, hala ere, aukera du gaur berriz ere ihes egiteko. Horretarako, Arteaga II.a-Albisuri irabazi behar diete, Gasteizen. Galduko balute, eta astindua jaso, lehen lau postuetatik kanpo leudeke aspaldiko partez, Altuna III.a-Martijaren mesedetan. Emozio nahikoa ez, eta datorren igandean elkarren aurka jokatuko dute bi bikote horiek, Tolosan (Gipuzkoa). Erabakigarria izango da norgehiagoka horretan zer gertatuko den.\nEntrada anterior No se vayan todavía, aún hay más Entrada siguiente Artola-Mariezkurrena, hoy en el Ogueta ante Arteaga II-Albisu


El Pobalek Ondarearen Europako Jardunaldien XX. Urteurrena ospatuko du Petronorren laguntzaz\nALBISTEAK El Pobalek Ondarearen Europako Jardunaldien XX. Urteurrena ospatuko du Petronorren laguntzaz\nDelmasen "El viaje pintoresco por las provincias Vascongadas" lana.\nAurten, Ondarearen Europako Jardunaldien XX. urteurrena betetzen da, eta ospatzeko El Pobalek, Petronorren eta Muskizko Udalaren laguntzaz, hiru proposamen berri antolatuko ditu burdinolan eta Muñatones Gazteluan.\nDatorren igandean, urriaren 4an, 12:00etatik 13: 30era, Ekaitz Etxeberriak Erdi Aroaren amaieran borroka teknikei buruz egin berri duen doktore tesiaren edukiak ezagutzera emango ditu Muñatones Gazteluan. Bisita gidatu desberdina izango da, dorre honen eta Lope García de Salazar protagonista nagusiaren historia azalduz, eta defentsa-arkitekturan, Bandoen Borrokan erabilitako gerra-teknologia gisa, arreta jarriz..\nLarunbatean, urriaren 17an, 11: 00etatik 13: 00etara, Juan Eustaquio Delmas Jaurerriko idazle, ikertzaile, publizista, kazetari eta inprimatzaile ofiziala omenduko da, haren jaiotzaren 200. urteurrenean, Bilboko Arte Ederren Museoaren zuzendari Miguel Zugazaren hitzaldi batekin, Meatzari Aretoan. Bertan, Delmas nabarmendu zen arloei buruz hitz egingo du, bereziki Bizkaiko ondare kultural eta historikoaren alde egindako ekarpenari buruz. Ondoren, Juan González Cembellín historialariak bisita gidatua egingo du Muñatones Gazteluan zehar, monumentu honetatik Delmasek berak El viaje pintoresco por las provincias Vascongadas lana ilustratzeko egin zuen grabatua abiapuntutzat hartuta.\nAmaitzeko, urriaren 24an, larunbata, 11: 00etatik 13: 00etara, hitzaldia eta grabaketa tailerra antolatuko da El Pobaleko burdinolan. Tailer honen helburu nagusia grabatuaren historia eta teknikak ezagutaraztea da, arte grafikoen berezko material eta tresnek eskaintzen dituzten aukerak esperimentatzeaz gain. Ana Prestamero eta Javier Gandarillasen eskutik, zuzenean eta urratsez urrats grabatu bat nola egiten den ikusteko aukera izango da, beste estanpazio-teknika batekin: kalkografia.\nPlazak mugatuak dira 3 jardueretan; beraz, ezinbestekoa da erreserba 629271516 telefonoan edo elpobal@bizkaia.eus posta elektronikoaren bidez egitea.


Bidasoa biziriken Turismo Web orriak 11.635 bisita izan ditu 2010eko bigarren seihilekoan\nIrun, 2011ko urtarrilak 21.- Bidasoa biziriken Web orriak guztira 11.635 bisita jaso ditu 2010eko iragan uztailaren 1etik uztailaren 31 arte, orrialdea, erabiltzen duten bisitariei begira, berritu ondoren, edukien kopurua eta informazioa bilaketa handitzeko eta hobetzeko helburuarekin.\nBidasoa bizirikeko presidente Goizane Álvarezek dioen moduan “Bidasoa biziriken Turismo Web orrialde berri hau jauzi kualitatibo bat izan da aurreko orrialdearekiko; izan ere, turismo-informazioaren alorrean abangoardian kokatu beharra zegoen, albait gehien erraztuz informazio-bilaketa eta Bidasoaldeko zerbitzuak eta produktuak esku-eskura jartzea lortuz”.\nIldo horretatik, joan den uztailean orrialdea berritu ondoren, 11.635 bisita izan dira. Bestalde, Web orrialdean nabigatu duten erabiltzaileen jatorriari buruz esan behar da bisitari gehienak Espainiakoak direla, eta Euskadi dela bisita gehien egin duen Erkidegoa; atzetik, Madril, eta azkenik, Katalunia. Bidasoa biziriken Turismo Web orria gehien bisitatu duen bigarren herrialdea Frantzia izan da eta hirugarrena Estatu Batuak.\nWeb orrialdea lau hizkuntzatan eskaintzen delako da hori: gaztelania, euskara, frantsesa eta ingelesa. Gainera, orrialde dinamikoa eta arina da, Bidasoaldeko jendeari zuzendua zein turismoari buruzko informazioa lortu nahi duten turistei zuzendua, egin daitekeen turismo motaren inguruan —tematikoa, profesionala edo gastronomikoa— informazio ugari ematen baita. Ematen da, orobat, programatutako ekitaldi eta jardueren berri eta, beste gauza batzuen artean, ostatuen inguruko eskaintza ere bai.\nOrrialdearen nabigazio-menua oso erraza eta intuitiboa da eta bederatzi atal nagusitan banatua dago; horietatik ateratzen diren goitibeherako menuek erabiltzaileari nahi duen informazioa aise lortzen laguntzen diote. Hauxe da Bidasoa biziriken Turismo Web orrizren helbidea: La dirección de la página Web de Turismo de Bidasoa activa es www.bidasoaturismo.com.


GURE INGURUNEA NATUR INGURUNEA LANDARETZAREN BIRPOPULAZIOKO PROIEKTUA\nBarbadun ibaiaren eskuin ertzaren eta asfaltoak kargatzeko ingurunearenaren Landare Birpopulazioko Proiektua dagoeneko egi bihurtu da bost urtez lan egin eta haren jarraipena egin ondoren. 2007aren bukaeran, Petronorrek Euskal Herriko Unibertsitatearen Landare Biologia eta Ekologia departamentuak aurkeztutako proiektuari esleitu zion proiektua, Javier Loidi (Botanikako Katedraduna) eta Amador Prieto (Biologoa eta Urdaibai Fundazioaren kidea) buruan.\nBurutzeko beharrezkoak ziren baimenak izan zituen hasiera-hasieratik, eta baita erakundeen laguntza guztiak ere, eta 2009ko urtarrilaz geroztik garatu zen, ekimena aurrera ateratzeko eguraldi eta landaren bizi-zikloko baldintza onenak erabili ziren.\nPetronorren ekintzen multzoak 500 zuhaitz inguru (astigarrak, lizarrak, hostazuriak, zurbeltzak, 3,5 eta 7 m bitartekoak) eta 800 zuhaixka (erramuak, zuhandorrak, elorriak, basaerramuak eta hurrondoak, 1,5 eta 6 m altura bitartekoak) Barbadun ibaiaren eskuin ertzean landatzea eragin du. Gainera, 30 zuhaitz (astigarrak eta lizarrak, 3,5 eta 7 m alturakoak) asfaltoak kargatzeko lekuaren aurreko lautadan eta baita 700 zuhaixka ere (garangorriak, zume beltzak, 0,60 eta 1,5 altuera bitartekoak) Findegia inguratzen duen hesiaren eta bidegorriaren artean, eta baita 3 hozteko dorrearen eta “Mihia”-ren bukaeraren artean. Aldi berean, eta modu osagarrian, Muskizeko Udalaren laguntzak 12.000 m2-ko azalera batean ekintza berriak burutzea ahalbidetu du. Hartan, 4.000 aletik gora landatu dira, eta ibarbasoa sortu zen horrela.\nBERTAKO ESPEZIEAK BAKARRIK\nLeku hau birpopulatzeko bertako ekosistemaren berariazko espezieak erabili dira, besteak beste, Alnus Glutinosa, Fraxinus Excelsior, Salix Atricinerea, Sambunus Nigra, Cornus Sanguínea eta Corylus Avellana. Bitxikeria gisa, horietako asko berez hazi dira ingurune honetan. Horrez gain, basozaintzaren inguruko europar kezka gero eta handiagoak izan dira kontuan, basoen aniztasun genetikoari eustea, esaterako. Ildo berean, Europa mailan interesa duen natura gune bat denez, ZEC sailkapenarekin (Kontserbazio Bereziko Gunea), uneoro erabili da birpopulatzeko eremuari dagokion material genetikoa edo, gutxienez, ingurunearen antzerakoena. Kasu honetan, erabili diren landareen haziak Euskal Autonomia Erkidegoan eta inguruko probintzietan bildu ziren. Gainera, landareekin birpopulatzeko proiektua bat dator Eusko Jaurlaritzaren Ingurumeneko Politikarekin, zeinak bertako landareen hedapena sustatzen duen, garangorria, hurrondoa, basaerramua edo erramua, besteak beste.\nBizkaiko landare birpopulazioko proiektuaren hasiera


Datuak, eta nola betikotu dezaketen desberdintasuna | Fundación EDE Fundazioa\nDatuak, eta nola betikotu dezaketen desberdintasuna\nDatuak, eta nola betikotu dezaketen…\nDuela lau urte inguru, Uharteko Arte Garaikidearen Zentroan, eta Interzonasek ondutako Teknotrakitanaque topaketaren baitan, Abelardo Gil Fournierren telekonferentzia batean parte hartu nuen (aipatutako erreferentziak ikertzea gomendatzen dizuet, ez baititut hemen zehaztasunez aztertuko).\nBada, orduan jabetu nintzen estreinakoz Interneteko enpresa handiei publizitateaz eta gure datu pertsonalez (zure izena, non bizi zaren, zure telefonoa…) gainera, gure jokabideen datuak interesatzen zaizkiela (zer interesatzen zaizun, non kontsumitzen duzun, zergatik haserretzen zaren, nor maite duzun…). Orduan jabetu nintzen pertsonek makineria elikatzen dugula gure interakzioen bidez. Baina zein da jokabideen datuen prozesamendutik sortutako “produktua”?\nDirudienez, jokabidearen aldaketa bera da produktua; hortaz, enpresek ez digute nahi duguna saltzen, baizik eta gure jokabideak aldatzen ahalegintzen dira haiek nahi dutena saltzeko. Hartara, egun ez dago boladan sasoi bateko “egin merkatuak eskatzen duena”leloa; bai ostera, “eraldatu merkatua saltzeko duzuna eros dezaten”. Gai horri buruzko erreferentzia batzuk erantsi ditut beherago, gaia ez baita hain sinplea.\nMerkatua eta seguruenik zerbait gehiago gobernatzeko asmo hori dela eta, “datuen industria”gizartea artatzen duten gune instituzional guztietan sartzen ari da: hezkuntzan, osasungintzan… Hala, lana erraztuz, mendekotasunak sortzea lortzen dute, eta dirudienez, prezioa baxua iruditzen zaigu: gu gobernatzeko gaitasuna ematen diegu (oharra: gogoeta hau Azkuna Zentroko #OpenCodesWhe are data-an ere bildu da).\nTestuinguru horren baitan, datuen ustezko neutraltasuna eta jokabideak zuzentzen dituzten algoritmoen diseinua beste gai garrantzitsu bat da. Badirudi diskriminazioa eta alborapena betikotu egingo direla logika horretan, zeinetan ez da teknologia zalantzan jartzen.\nHorren harira, Montera34 izeneko kolektiboari eskatu diogu Mentir con datos: Manipulaciones y mentiras blancas izeneko tailerra aurkezteko, abenduaren 11n eta 12an. Datuen hainbat ikusarazterekin osatutako ibilbidea izango da, zeintzuk nahiz eta objektiboak eta inpartzialak diruditen, subjektibotasunez kargatuta daude, bai eta asmo onez ere.\nTailerrean, mota askotako ikusarazteak aztertuko dira, ariketa praktikoen bidez, azaldutako kontzeptuak ulertzeko asmoz.\nMontera43 Alfonso S. Uzabal eta Pablo Rey Mazonek osatutako kolektiboa da, zeina webguneen garapenean, datuen ikusaraztean eta arte digitalean aritzen den. BlacktodeFuture izeneko bot bat sortu dute Twitter-erako, Caja Madrid‐Bankiako black txartelen gastuak aurrez grabatuta argitaratzeko. Horrekin batera, Efecto Airbnb tailerrak ere sortu dituzte, Airbnb-k hirietan duen inpaktua taldean aztertzeko asmoz.\nPablo Rey Mazonek ikerketa eta esperimentazioko hainbat kolektibotan parte hartu du; tartean, Basurama, Wikitoki edo Publiclab. Bere lanaren xedea da informazioa eskuragarriagoa egitea. Egun, Espainiako ustelkeriari eta hedabideei buruzko ikusarazteak garatzen ditu; esaterako, ustelkeriaren kolorea. 2016an, eta beste wikitoker batzuekin batera, Bilbao Data Lab datuen kulturari buruzko komunitatea abiatu du.\nSeguir con el problema, Donna Haraway\nEn el enjambre, Byung Chul Han\nEl capitalismo de la vigilancia, Shoshana Zuboff\nSeguru askoz erreferentzia gehiago daudela, utz iezaguzu zurea ere.


Ekimena 2. Herritarrekiko arreta eta zuzeneko komunikazioa hobetu - Gobernu Programa. Legealdia: 2016 – 2020\nKonpromisoa 148. Segurtasun-zerbitzuak eta Ertzaintza herritarrengana gerturatzen jarraitu\nEkimena 2. Herritarrekiko arreta eta zuzeneko komunikazioa hobetu\nAgindu bat onartu da antikategiko establezimenduen titularrek, objektu erabilien saltokiek, noizbehinkako enkanteen edo enkante iraunkorren gelek, informatika- eta elektronika-dendek, telefonia-dendek, prezio anitzeko edo bazarreko dendek, etxetresna elektrikoak konpontzeko establezimenduek eta aparatu elektronikoak (informatika, telefonia eta ikus-entzunezkoak) konpontzeko establezimenduek eta eskainitako beste edozein jardueraren titularrek nola jokatu behar duten arautzeko. Irabazia, eta Euskadiko lurraldearen barruan, objektu erabilien merkataritzan eta konponketan, plataforma digitalen titularrak edo kudeatzaileak barne, jarduera hori egiten den bitartekaritzarekin, Ertzaintzari erregistro-betebeharrak eta informazioa emateko betebeharrak bete behar dituzte, objektu erabilien merkataritzan edo konponketan, plataformen jarduera barne.\n2019/10/24 Segurtasun sailburuordea\nErtzaintzak LGTBIren esparruko dibertsitateari buruzko barneko sentsibilizazio eta kontzientziazio jardunaldi bat egin du gaur Bilbon, aginte-eskala goreneko eta exekutiboko kideei zuzenduta. Gorroto Delituen Prebentzioari buruzko polizia-jarraibidetik sortutako ekintza izan da. (2019/06/19)\n2019/07/03 Segurtasun sailburuordea\n(2018/12/19) Bost ponentziaren eta mahai-inguru baten bidez azaldu da Ertzaintzak gutxiengo etnikoekin egiten duen lana\n2019/01/09 Segurtasun sailburuordea\nTrafikoaren gaineko eragina Bizkaiko errepideetan eta Oiz mendirako sarbideetan irailaren 12an, Espainiako Txirrindularitza Itzulia dela eta.\n(2018/09/11) Trafikoaren gaineko eragina Bizkaiko hainbat errepidetan eta Oiz mendirako sarbideetan Espainiako Txirrindularitza Itzuliaren 17. etapa dela eta.\n(2018/10/04) Babes zibileko euskal boluntarioak Segurtasun Sailarekin lankidetzan arituko dira 112 SOS Deiak App-a zabaltzeko kanpaina berrian.\n(2018/10/04) EUSKARALDIAREN AURKEZPENA SEGURTASUN SAILEKO ERANDIOKO EGOITZAN.\n(2018/10/19) Erakundeek MTV Music Week Bizkaian segurtasuna eta garraio publikoa bermatzeko neurriak koordinatu dituzte.\nSegurtasuneko sailburuak trafikoko gorabeheren kudeaketa arinduko duten erremintak baliatzearen aldeko apustua egin du (2018/11/28)\n2018-04-26. Hezkuntza Sailak eta Segurtasun Sailak lankidetza areagotu dute, eta elkarbizitzarekin eta bide-segurtasunarekin lotutako gaiak sartu dituzte ikastetxeetako prebentzio-hitzaldietan\n2018-02-15. Mila ikasle izan dira Tolosako Leidor Aretoan “Don`t b dummy! Zuk ez duzu ordezkorik” bide-segurtasun programaren saioan\n2018-02-19. Nazio Batuen Batzar Nagusian 2013ko abenduaren 18an onartutako ebazpenarekin bat, Sexu-esplotazioa helburu duen gizakien salerosketari aurre egiteko Ekintza-plana martxan dago, gizakien salerosketaren biktimengana hurbiltzeko, diagnosi zehatza lantzeko eta izan litezkeen biktimengan konfiantza sortzeko delitua prebenitzeko helburuarekin.\nHerritarrekiko arretarako garapen teknologiko berriak (2. seihil.):\n.- Webgunearen eta Ekinbide ekimenak kudeatzeko aplikazioaren sorrera\n.- Segurtasun Saileko Web-guneen berrikuntza.\nSegurtasun Saileko zentroak zaintzeko, konpontzeko eta mantentzeko obren plana garatu da, dauden oztopoak kenduta, herritarrenganako arreta eta irudia hobetzeko baita barruko komunikazioa eta mugikortasuna ere. (Arkaute-Iradier, Donostia, Balmaseda, Hernani, Erandio) (2. seihil.)\n.- Lanak Segurtasun sailaren zentroetan:\n.- Lanak Arkauti-Iradier gunearen segurtasun sistemaren erreforma:\n.- Donostiako ertzainetxea eraberritzeko proiektuaren idazmena, eta beste zentru batzuetan:Balmaseda, Hernani, Erandioko zentrala, y Erandioko oac.\nEuskal Autonomia Erkidegoko pertzepzioari, segurtasun publikoari eta biktimizazioari buruzko iritzi-inkesta (2017ko 2. seihil.)\nErtzaintzaren Lehen Euskararen Erabilera Planak jarritako helburua lortu du, hain zuzen, ertzainen %43k hizkuntza eskakizunen bat izan dezatela (2017/11/24)\nErtzaintzak alerta eman du gero eta 50 euroko billete faltsu gehiago aurkitzeagatik (2017/10/11)\nSestaoko Ertzain-Etxea inauguratu zeneko XXV. urteurrena dela eta, antolatutako ekitaldietara hauek joan dira: Estefanía Beltrán de Heredia Segurtasuneko sailburua, Josu Zubiaga segurtasuneko sailburuordea, Gervasio Gabirondo Ertzaintzaren zuzendaria, Ertzaintzaren hiru alorreko buruak, Josu Bujanda, José María Yurrebaso eta Jon Ziarsolo eta Vicente Arcenillas Sestaoko Ertzain-etxeko komisarioa. Haiekin batera beste polizia agintari batzuk, Segurtasun Saileko karguak eta mugapeko alkateak (Sestao, Barakaldo eta Trapagaran) ere egon dira (2017ko iraila).\nErtzaintzak udan euskal herrietan segurtasunari buruzko aholkuak dituzten kartelak banatuko ditu (2017/08/01).\nUdan etxebizitzetako lapurretak ekiditeko herritarren kontzientziazioa piztu nahi du Ertzaintzak (2017/07/01)\nErtzaintza Euskadiko ijitoen komunitatearekin elkartu da lankidetzarako bideak sendotu eta segurtasuneko dibulgazio-programa eskaintzeko (2017/11/09)\nEuskararen erabilera plana Ertzaintzan. ELEBI programa (75 ertzain) eta beste mota bateko hainbat ikastaro (2017ko 1. seihil. )\n2018/01/25 Segurtasun sailburuordea\nArkautin prestakuntza-programa, ertzaintzako agenteak prestatzeko zeregin hau hobeto bete dezaten. (14 ikastaro) (2017ko 1. seihil. )\n2017/07/05 Segurtasun sailburuordea\nSecurity Forumen parte hartzea (2017ko maiatza)\nEskola-umeen bisitak, kidego kontsularra eta bilerak talde batzuekin: CECOBI, Sasoia, Asejer, etab.(2017ko 1. seihil. )\nSegurtasun publikoaren arloko kontuak zabaltzeko eta prebenitzeko irrati- eta telebista-programetan parte hartzea (2017ko 1. seihil)\n08/02 egunean Urola Kostako Ertzain-etxeko operazioburuak, Jabier Bravo Urbieta ofizialak, ETBko albistegiek emandako erreportaje batean parte hartu zuen, udan zehar euskal herrietan segurtasun-aholkuak dituzten kartelen banaketari buruz hitz egiteko.\nTVEren erreportajea Carlos Muñoz IBNko agenteak Gasteizko Tawhid mezkitan islamismo erradikalari buruz emandako hitzaldiaren inguruan eta Cadena SERen elkarrizketa. TVEk esku hartze horren laburpena eman zuen Telenorte eta Telediario izeneko albistegietan.\nEmakumeen aurkako indarkeriaren kontrako Nazioarteko Eguna zela eta, ETBk albistegietan Genero Indarkeriari arreta emateko prozedura polizial eta judizialei buruzko erreportaje bat eman zuen. Informazio horretan bi komisariordek parte hartu zuten: Donostiako Ertzain-etxeko Informazio Zentroko burua den Xabier Peñak, eta Idazkaritza Nagusiko Etengabeko Hobekuntzarako eta Kalitaterako ataleko burua den Iñaki Elexaldek.\n2018/01/24 Segurtasun sailburuordea\nErtzaintza 2016 memoria (2017ko martxoa)\nIrudia eta herritarrekiko arreta hobetzeko eta herritarrengana hurbiltzeko plana. Horretarako hauek egingo dira:leihatilen eremuetako beirazko panelak kendu, seinale eta informazio egokiak euskaraz jarri, arreta eta informazio pertsonalizatuko modulua, bereziki, genero-indarkeria eta adingabekoen arkako indarkeria kasuetan. Plan hori martxan dagoen irisgarritasun planarekin modu bateratuan garatuko da, barruko komunikazioa hobetu eta mugikortasuna erraztuko da.\nKontratazio fasean daude hauetarako proiektuak : Basauri, Muskiz, Errenteria eta Ondarreta. Lizitatuta: Getxo. Abian: Ondarroa (2017ko 1. seihil.)\n2017/07/13 Segurtasun sailburuordea


Armeniako erreferendumeko ingeniarien jarraipena aldaketa belo baten azpian - EBko kazetaria\nArmeniako erreferendum ingeniarien jarraipena aldaketa belo baten azpian\nArmenian presidentea Serzh Sargsyan Ufa, Errusia iristen SCO eta BRICS 9 2015 uztailaren on gailurretatik da. Photo Getty Images arabera.\nLaurence Broers By\n6 abenduaren armeniar On egingo parlamentarioa sistema berri bat aurkeztu nahi ala erreferendum batean bozkatu. Teknikoki paper on defensible, proposatutako zuzenketak begiratu jarraituko set, baizik eta erronka, Armenia en geldialdi politikoa baino.\nNahiz eta Veneziako Batzordeak, Europako Kontseiluaren espezializazioa to diseinua konstituzionalak komentatzeko dauzkan gorputza, formalki onartutako aldaketak, Armeniako konstituzionalak erreferenduma hautesleen konfidantza gutxi inspiratu ditu. Erregimen expedience, baizik eta komeni instituzional edo herri-nahia baino, agertzen Egutegiari erabaki dute.\nSerzh Sargsyan presidenteak bere bigarren epearen amaieraren inguruko lehendakari gisa, Armeniako gobernuko eliteak jarraitzen du krisialdi baten aurrean, 2008 martxoko errepikapenaren beldurrak gora jotzean, hauteskundeetako hauteskundeen ostean 10 bizitza eta egoera eta gizartearen arteko zorroztasun handia eragiten dutenean. 2018-n, elite eliteak migrazioaren ondorioz botatako hauteskunde bat defrauding edo nahiko aurre egin zezakeen arren, Armenia urtarrilaren 2015 Eraztunen Batasunera sartzea galantzearazi zuen, errepikatutako protestak Sargsyan bigarren epe osoan zehar eta frustrazioa handitzen du bere alderdiaren errepublikanoa agintepean barneratua oligarchic sistema itxi batean. ondorengotza krisia A eraginkortasunez ek zuzeneko hauteskundeak bat pertsonalitate ezagutzeko eta gaiak inguruan impugna sistema politiko berri bat, zeinen xehetasunak ez dira bakarrik konplexua, baina horren inplikazioak dira ezezagun erreferendum konstituzionalaren batekin ordezkatuz Averted.\nArmenia en testuinguru politiko batekin zuzenketak konbinazioa adierazi gehiago 'progresio' batetik gordin hauteskunde iruzurra eta egoera indarkeria sofistikatuagoa unitario arau bat diseinuaren arabera. Zuzenketak lehendakaritza neurri handi batean, ceremonial post bat parlamentario unibertsitateko sistema hautatuko zazpi urteko epe bat bakarra bihurtu nahian, lehen ministro izendatu gehiengo parlamentaria botere exekutiboa eutsi litzateke bitartean eman. Parlamentuak, 131 murriztu eserleku 101 den, proportziozko ordezkaritza-sistema baten bidez hautatua izango litzateke, nahiz eta zuzenketak artean, 'gehienak iraunkorra' run-off-hauteskundeetan azaleratzea bermatuz no lehen gehiengo txanda iritsi bada zuzenduta polemikoa xedapen.\naldaketa horiek egingo alderdi politikoen Armenian erakundetze handiagoa, edo ebazpen party entrenchment gehiago eragin duen ala ez, ez da ziurra. Hala ere, Armeniako faltsutu hauteskundeetan eta instituzionala kontuak pobrea errekorra lurrean gutxi ematen duten konfiantza barneratua gehiengo-ustiategi party bat restrained litezke da. Hau oinarri sortu izan ez bat berpiztu alderdiaren politika egiteko, baina gero eta Gobernuaren aldeko eta egoera fusio bat.\nZuzenketak ere agertuko ahultzen eskubide sozial eta ekonomikoko berme konstituzionalak eta titulazio berriak sartu egoera horrek eskubide horiek betetzen betebeharrak positiboa izateko. Hau bat kasu batzuetan zor dio Europako gakoa giza eskubideen dokumentu bat egite mekanikoen (Leiho berrian irekitzen da). konstituzio berrian, egoera obligazioa hainbat eskubide sozial eta ekonomikoak gauzatzeko bermatzeko arindu beharko litzateke, horregatik behartuta euren betetzea bakarrik sustatzeko. Hainbat eskubideak, hala nola, lan baldintza egokiak, gizarte segurantza eta osasun, gisa status konstituzional txikiagoa izango litzateke.\nzuzenketak garatzeko, bakarrik hasita 2013 prozesua opakua du, egin du apur eszeptizismoa publiko assuage. Reportedly kontsulta publikoa baizik formal bat uztailaren 2014 hasi zirela eratorritako proposamenak oso gutxi egin dute, azken paketea sartu. boto bera dagokionez, hautesleek eskubidea zenbakiaren faltsifikaziotzat buruzko kezkak adierazi erreferendum hori izango core bera malpractices Armeniako hauteskundeetan bezala pairatzen.\nbi a 'bai' botoa inplikazio daude. Lehenik eta behin, ez da harritzekoa gutxi izango litzateke antzeko proposamenak izango dira Karabakh in facto de jurisdikzio planteatu izanez gero. the ezezaguna errepublika eraldatzen parlamentario bat sartu, horrela super-presidentetzarako Azerbaijango gobernantza desberdintzea azpimarratzea du secessionist entitate PR saritzen esanguratsua, txarreko zilegitasuna dibidenduak bada ere eskaini izan. Bigarren, elite eta Armeniako kalean arteko dagoeneko markatuta datozela, ez markatu bakarrik kalean 2011, 2013 eta 2015 protesta errepikariak, baina baita ere nascent hiritar ekimen tradizioaItxura ezartzeko, bakarrik hazten. Armenia konstituzio berrian aukerak are gutxiago eskaintzea litzateke belaunaldi berri hau esanguratsuan parte hartu behar da.\nGaldeketa hori makiavelikoen lursail baten biziraupena politiko ziurtatzeko, unitario arau diseinua edo egoera horrek betebeharrak diluzio bat eskubide sozio-ekonomikoa (horietatik bat ere ez dira bateraezinak) funtzioak betez arabera eskema bat izango den ala ez, arteko dibortzioa Aspaldiko berretsi da popular zilegitasuna eta aldaketa politikoa. Armenian oposizioko eta gizarte zibileko taldeen eskaerei azken urteetan izan dira, lehendik dagoen konstituzioa dela ohartu behar, ez aldatu. Ez dago ezegonkortasun Armenia politika nazionalak eta eskualdekoak ere nahikoa, eta gutxi arrazoirik jauzi sistema berria ezusteko bat sartu popular izan behar da. Bada, badirudi saihestezina bezala, erreferendumean bozkatu bidez, hauteskundeak gutxiago eta hautesleak eta elite arteko interfaze are estuagoa herrialde eta oraindik ere Europan mugitu hurbilago bere Errusiako Eurasian Batasuneko kide txikiz gorabehera nahia adierazten ere bertan izango da. Hau elite jarraitasuna, ez aldaketa esanguratsu instituzionalerako erreferendum bat da.\nGai erlazionatuak:armenianArmenian presidentea Serzh Sargsyaniristenezaugarrifull-imageSargsyanSerzhUfa


Web Garapena | EKARRI\nKategoria: Web garapena\nWeb garapena gai nagusia da, https://ekarri.es domeinuko berrietarako kategoria honetan.\notsaila 9, 2016 iraila 14, 2016 -(e)an bidalia\nWeb garapena Gasteizen logika hobezina jarraituz\nweb garapen eta web diseinu logikoak, posizionamendu zuzen bat Interneteko sarean. By GOA\nEkarri ‘blogaren’ jarratzaileek Jakin duzuten bexala, ‘web diseinu bikaina’ lortzeko bidea, gure ‘blogaren’ gai nagusiena da. Diseinu bikain hori, web garapen aurretik landutako baten ondorioa izango da.\nArgi eta garbi, web orrialde bakoitza ezberdina da. Horregatik, Web orrialde bakoitzarentzat logika bikaina aurkitu egin behar dugu. Gure web gunearen edukiak ordena konkretu bat jarraituz, sortu edo eraiki egin behar ditugu; gure ingurumen sozialarekin ados doazen itxura, eta gure gunearen eduki originala izateaz gainera, aztertu egin behar ditugu, gure web orrialdearen beste berekoak diren aspektuak. Zergatik eta aspektu hauek, gure interneteko orrialdea besteen artean bereiz gainera, logika bikaina edo logika zuzena aurkitzeko gakoak aipatuko dizkigute.\nAdibidez, web garapena Vitoria Gasteizen diseinu bat egiterakoan, gure lehenengo burubideak, gure bezero potentzialak eta gure lehiakide potentzialak ezagutzeko zuzendu behar ditugu. Horrela, gure bezero potentzialak kontutan izanda; alde batetik erabaki egingo dugu gure itxura, eduki kidea eta interesagarria gure bezeroentzat dena. Gainera, beraientzat marketin estrategia bat egiteko modua, erabaki egingo dugu. Beste alde batetik, gure Interneteko lehenengo lehiakideen arabera ezagutu egingo dugu. Horregatik, gure web orrialdea aspektu teknikoak babesten egingo dezakegu, eta horrela lehiakide horiekin zuzenago lehiatzeko asmoa beteko dugu, gure web orrialdearen soilik aspektu konkretuak landu ondoren.\nAldez aurretik esan dugun bezala hainbat artikuluetan; web orrialde bat, bere diseinura garrantzia eman behar diola ulertzekoa da. Bertan, ikusi egin beharko daitezke, proiektuaren entitateen nortasun ezberdin guztiak.\nWeb garapena logika bikainarekin – argazkia\nEKARRI MARKETIN BLOGAREN KOLABORADOREA


Donostiako Jazzaldia 2021: Marc Ribot - Kulturklik\nDonostiako Jazzaldia 2021: Marc Ribot\nHernani 2021(e)ko Uztailak 24\nHirukote harrigarri bat da Ceramic Dog, bere taldea free, punk, funk eta musika esperimentalaren “kolektibotzat” hartzen duena. 2008an argitaratu zuten aurreneko lana, Party Intellectuals; gero iritsi zen Your Turn, 2013an; eta YRU Still Here?, 2018an. 2021eko ekainean kaleratu dute azken diskoa, 56. Jazzaldian aurkeztuko dutena: Hope.\nLekua Chillida Leku\nWeb Chillida Leku


Azala / Ideiak / Harribitxiak / Story Between Pictures\nIdeia nagusia da ebook bat sortzea da, ikasleek bertan bost artistaren, parte hartzen duten herrialde batzuetako eta besteetako eta izena eta ospea aitortutako bost artistaren, pintura obraren inguruan egiten dituzten aurkikuntzak jaso, eta lankidetzan fikziozko kontakizun bat egitea.\nProiektuak orientazio diziplinartekoa du, eta Atzerriko Hizkuntzek, Musikak, Plastikak, Antzerkiak, Ingurunearen Ezagutzak eta Informatikak parte aktiboa dute. Bideo-grabazio, aurkezpen eta bideokonferentzien bidez, atzerriko hizkuntzaren erabilera eta praktika egiten da, eta proiektukideek aspektu soziokulturalak helarazten dizkioten elkarri eta horien trukea egiten dute.\nProiektuak tresna erraz eta xumeak dakartza, baina eraginkortasunez erabiliak. Besteak beste, Prezi, Slideshare, Powerpoint, Smilebox, PowToon, Youtube, Vokis, Vimeo Satisfaction-ek erabiltzen dituztenak aurkezpenetarako, eta, Surveymonkey eta Padlet azken ebaluazioetarako.\nHasierako orientazioak eman ondoren, hautatutako artistei buruzko informazioa Interneten bilatzeko ardura eman zaie ikasleei, Vokis-en bidez elkar aurkeztu dute proiektukideek, beren ikerketen emaitzaren berri eman diote elkarri bideoen, kontakizun irudimentsuen eta aurkezpenen bidez, eta, aldi berean, TwinSpace-ko foroan eta blogean gainerako proiektukideen lanari buruzko balorazioak egin dituzte.\nDudarik gabe, proiektu orekatua da, parte hartu duten ikastetxeetan dimentsio europarra, talde-lana eta ikasleen oinarrizko gaitasunak sustatzeko balio izan duena.\nIrudien iturria: Story between pictures proiektuko TwinSpace.


Gure gizarteak aurre egin beharreko erronkak konplexuak eta zorrotzak dira, eta ikuspegi desberdin, berritzaile eta prospektibo batekin jorratu behar dira. Etorkizunak irudikatzea aurrez pentsatutako narratibak eta ideiak zalantzan jarriz, eta agertoki horiei buruz eztabaidatzea, ideiak modu eskuragarrian eta sortzailean probatzeko eta esploratzeko aukera ematen digu: espekulatzeak aukera ematen digu "ona" edo "txarra"ren eztabaida polarizatuetatik haratago joateko, eta iritzi ez hain agerikoak eta egungo gatazkek eta faktoreek -eraikuntzako eta prospektibako klabeak- hain mediatizatuak adierazteko.\nJardunaldi ireki honetan, Bilborako gerokoen zenbait ikuspegi azaldu eta kontrastatuko dira, gaian adituak diren pertsonen esku-hartzeen bidez eta "hirien etorkizunaren geroa" tailerrean azaleratutako ideiak eta agertokiak bateratuz. Esparru-ponentzia gisa, Elisabet Rosellók gerokoen pentsamenduaren sarrera bat egingo du, ikuspegi sortzaile eta kritikoarekin, etorkizunari buruzko oinarri, mito eta egitura ohikoenak aurkeztuz; izan ere, horiek blokeatu egiten gaituzte haratago pentsatzeko eta etorkizuneko paradigma berriak aurkitzeko orduan, hainbat errealitate erraztu, hobetu eta eraldatze aldera. Ondoren, eta itxiera gisa, Ane Abarrategi (TIPI, Bilbo), Frances Brown Dunde (Eskozia, Erresuma Batua) eta Karlheinz Boiger "Breathe Earth Collective" Graz (Austria), UNESCO Creative Cities Network-ekin lankidetzan sortu zen lan-taldeko kideak; "Hirien etorkizunaren geroa" tailerraren emaitzak aurkeztuko dituzte.\n“Hiriaren etorkizunaren geroa” | Ane Abarrategi (TIPI, Bilbao), Frances Brown Dundee (Scotland, UK) y Karlheinz Boiger Graz (Austria)\nElisabet Roselló (1989) Postfuturear-en sortzailea da, Etorkizuneko Ikasketen pedagogia-plataforma bat eta estrategi-prospektiban ikerketa eta sormen estudio bat.\nHistorian lizentziatua da Bartzelonako Unibertsitatean, eta Centre for Postnormal policy and Futures Studies-eko (CPPFS) Fellow da.\nAholkularia, ikertzailea eta proiektu kulturalen kudeatzailea izan da agentzia eta unibertsitatea ezberdinetan eta ezberdinentzat. Bere pasiorik handiena, aldaketak nola aldatzen diren ulertzea da eta nola erlazionatzen diren gure errealitatearen kudeaketarekin, eta ezagutza hori erabilgarria izatea talde, erakunde eta talde sozial ezberdinentzat.\nSare eta komunitate eraikitzaile aditua, diseinatzailea, hezitzailea eta arazo egile positiboa.\nSortzaile irekia, kementsua eta enpatikoa naiz. Kontzeptutik errealitatera igaroz egiten dut aurrera, baita beste batzuei bide bera egitean laguntza emanez ere.\nGaur egun Etorkizuneko garapen holistikoan ari naiz lanean buru belarri, toki mailan Dundeen eta modu globalean The Queen’s Commonwealth Trust entitatean.\nEsperientzia zabala daukat estrategia arloan, start-up esparruan, aholkulari lanetan, hezkuntza digitalean, ongintzako gobernantzan, aholkularitza komunitarioan, laguntza ematean eta lidergoan.\nAurretik izandako lan edo egindako kolaborazioen artean daude, besteak beste, Creative Dundee, NESTA, The London College of Fashion, Cambridgeko Unibertsitatea, Accelerator London, The Cabinet Office, The Commonwealth Secretariat, The Queen’s Young Leaders, The Queen's Diamond Jubilee Trust edota The National Consortium of College and University Entrepreneurs (NACUE) erakundeak.\nKarlheinz Boiger arkitektoa Austrian jaio zen 1979an. Grazeko Unibertsitate Teknologikoan (Austria) eta Berlinen (Alemanian) egin zituen arkitektura ikasketak. Ikasten ari zela, 1999an, Hohensinn Architektur arkitektura estudioan hasi zen lanean. 2013tik 2014ra irakasle gisa egin zuen lan Grazeko Unibertsitate Teknologikoan, Arkitektura eta Paisaia Diseinurako Institutuan. Milango 2015eko Expo erakusketarako Austriako pabilioia osatzeko saria irabazi ondoren, Breathe Earth Collective taldea sortu zuen, diseinatzaile, arkitekto, ekologista eta artistek osatutako diziplinarteko thin-tank taldea; arkitektura eta ekosistema naturalen arteko loturekin lan egiteko modu berriak aurkitzea du xede taldeak, etorkizunean jardun hibridoak posible egiteko, prozesu naturalak eta teknologia iraunkorrak uztartuz. Aldi berean, Seewood egitasmo partekatuko proiektu kudeatzailea eta irakaslea da, zuraren arkitektura berritzaile eta ekologikoaren arloan espezializatutakoa. Hohensinn Architektur estudioarekin kolaboratzen hasi zenetik esperientzia luzea bildu du turismoaren eta arkitekturaren hainbat arlotan, baita espetxe diseinuaren ezohiko arloan ere.\nInteresatuta diseinua konponbideak eta etorkizuna eraikitzeko tresna gisa, batez ere, prozesu kolektiboak sortzeko eta eredu berriekin esperimentatzeko. TIPIren bazkide sortzaileetako bat eta EIDEko kidea.


TOKIKO diru laguntzak: Gipuzkoako Udalei zuzendutakoak (edo menpeko udal erakundeei) - egoitza\nTOKIKO diru laguntzak: Gipuzkoako Udalei zuzendutakoak (edo menpeko udal erakundeei)\nDirulaguntza hauek Gipuzkoako udalek (edo horien mendeko entitate publikoek) antolatzen dituzten kultur jardueren finantzaketara daude bideratuta, baldin eta udal maila gainditzen badute eta, kalitate eta interesarengatik, Gipuzkoako kultura eskantzari ekarpen garrantzitsua egiten badiote; besteak beste, jaialdi, ziklo, lehiaketa, erakusketa eta arte historia eta ondare izaerako ospakizunei, nahiz kultura gaiak hartzen dituzten beste hainbat alorri.\nDirulaguntza deialdi hau bi urtetarako izango da, 2021 eta 2022. Asmoa da hemendik aurrera dirulaguntza lerro hau bi urterako izatea, ondorioz 2022 urtean ez da deialdirik izango. Hurrengoa 2023an izango da.\nEz dira diruz lagunduko honako jarduerak: diru laguntza izenduna dutenak; departamentu beraren beste diru laguntza lerro baten sarrera egokiagoa dutenak; jai-programak eta erritu izaerakoak, azoka tematikoen antolaketa; nekazaritza azokak eta gastronomiari lotutako lehiaketak. eta jarduerak; kultura izaera eduki arren, beren izaera edo proiekzioagatik udal esparrukotzat jotzen direnak; Aisia eta denbora librearen okupaziora nahiz gazteriari zuzendutakoak.\n- Gipuzkoako udalak edo haien menpeko erakundeak.\nDiru laguntzaren xede diren jarduerak 2021 eta 2022 urteetan burutu beharko dira.\nEntitate eskatzaileak egunean egon beharko du Foru Ogasunarekiko eta Gizarte Segurantzarekiko betebeharretan, eskaerak egiteko epea ixten den egunerako.\nOro har, diru laguntzaren zenbatekoa ez da izango diruz lagundutako egitasmoa garatzeko aurreikusten den gastuaren %50 baino handiagoa, ez eta 30.000 euro baino gehiagokoa, urte bakoitzerako.\n2021eko apirilaren 13ko Diputatuen Kontseiluaren Erabakia. Oinarri orokorrak, espezifikoak eta deialdia: Gipuzkoako Aldizkari Ofiziala, 78.zk., 2021-04-29


GdM Donostiako Moda Jaialdia - Donostia Turismoa\nGdM Donostiako Moda Jaialdia\nGipuzkoako modaren astea itzuli da Donostiara, eta nobedade ugarirekin gainera! Moda gustuko baduzu, ezin duzu hitzordua galdu.\nModaren Astearen baitan, 2019ko udazken-neguko edizioan hainbat diseinatzaile ezagun egongo dira, eta horien artean, Santos Costura, Mercedes de Miguel, Sophie et Voilà, Ramón Ezkerra, Zergatik eta Isabel Zapardiez nazioarteko firmak. Aurreko edizioetan bezala, desfile nagusiak San Telmo Museoan, Balenciaga Museoan, Tabakaleran eta Garberan egingo dira.\nArgazkia: Cristobal Balenciaga Museoa\nSantos Costura eta Mercedes de Miguel firmen desfileek emango diote hasiera edizio berriari. Urriaren 17an, Mercedes de Miguel diseinatzaileak firmaren buruan izandako 30 urteen atzera begirakoa aurkeztuko digu, 60 sortze-lan biltzen dituen desfile batekin. Egun berean, Santos Costura diseinatzaile katalanak bere sortze-lan enblematikoak aurkeztuko dizkigu Balenciaga Museoan.\nMercerdes de Miguel-en diseinuak\nDesfileez gainera, hitzaldiak, fashion film jaialdia eta GK Green Fashion-Gipuzkoako Moda Iraunkorreko Klusterrak sustatutako workshopak izango ditugu.\nDonostia Moda Klusterrak eta San Sebastian Shops-ek bultzatutako bigarren jardunaldian, aurrez aurreko elkarrizketak izango dira protagonistak. Santos Costura eta Mercerdes de Miguel izango dira gonbidatu izarrak, eta Gipuzkoako ehungintza-enpresa garrantzitsuenen zuzendari nagusiak ere bertaratuko dira.\nArratsaldean, Balenciaga Museora itzuliko da moda. Han, Kutxa Kultur Moda plataformaren hirugarren promozioko bekadunen 8 proiektu ikusi ahal izango ditugu. Plataformak sormenaren eta diseinuaren mundua babestea eta bertako diseinatzaileak eta proiektuak sustatzea ditu xede.\nHalaber, nabarmentzekoa da ere Santos Costuraren desfilea. Urriaren 19an (larunbata) egingo da San Telmo Museoan, 18:00etan. Diseinatzaileak Balenciaga Museoan 48 ordu lehenago erakutsiko den bilduma aurkeztuko digu, eta "Donosti Bay", GdM Donostia Moda jaialdiaren entseina, jasoko du Munoa bitxi-dendaren eskutik.\nUrriaren 3tik 26ra, Garbera Merkataritza Zentroan, hemengo diseinatzaileei eskainitako espazioan, 6 diseinatzaile egongo dira, 2019-2020 udazken-neguko bildumak saltzen. Aipatzekoa da ere guneak trebakuntza-ikastaroak izango dituela "made in- made by San Sebastián" produktuaren salmenta bultzatzen duten diseinatzaileentzat. Urriaren 26an, ekitaldi berezi eta irekiarekin emango zaio amaiera behin-behineko espazio honi.\nArgazkias: Gipuzkoa de Moda instagram\nAurten ere, Donostiako merkataritzari balioa emanez, ekitaldia kalera eramango da. Urriaren 20an eta 25ean, bi desfile txiki egingo dira Gipuzkoa Plazan eta Intxaurrondon.\nAgenda kontsultatu: gipuzkoademoda.diariovasco.com


2018ko Xilaba, arnas berri bat bertsularientzat | Culture | KAZETA\n2018ko Xilaba, arnas berri bat bertsularientzat\nAurtengo Xilaba bertsu txapelketa formula berriarekin aurkeztu dute. Taldekakoa izanen da eta orotara 44 bertsulari igoko dira tauletara, izena eman duten 11 taldetan banaturik. Txapelketa urriaren 12an hasiko da Gamere-Zihigan eta finala Baigorrin jokatuko da abenduaren lehenean.\nKazeta|05/10/2018 13:58|0 commment Updated at:\nXilaba txapelketaren aurkezpena Baionan. ©Aurore Lucas\n2018ko Xilaba bertsulari txapelketa berrikuntza nabarmenarekin dator, banaka beharrean, lehen aldiz taldeka jokatuko baita. Heldu den urriaren 12an Gamere-Zihigan emanen zaio hastapena eta abenduaren 1eko finalarekin amaituko da, Baigorrin. 11 taldetan banaturik 44 bertsularik parte hartuko dute 14 saio izanen dituen edizio berrian.\nXilabak nehoizko parte hartzerik handiena izanen du, bertsularien artean abantzu erdia lehenengoz taularatuko baita. Preseski, bertsulariei urrats hori egiteko aukera ematea izan da Bertsularien Lagunak elkartearen xedea, bertsu eskoletan biltzen den jendea plazaratzeko zubia eskainiz. Aurtengo txapelketaren aurkezpenean, elkarteak azaldu du Lapurdi, Baxenafarroa eta Xiberoko bertsulariek ez dutela erraz izena ematen banakako txapelketan. Formula berriarekin joera hori aldatu nahi dute.\nHalere, Xumai Murua elkarteko lehendakariak erran du aldaketa ez dela erabatekoa izanen, 2020an Xilaba banakako eredura itzuliko baita. Kontuan hartu behar da 2021eko Euskal Herriko Bertsolari Txapelketa Nagusira joateko, Lapurdi, Baxenafarroa eta Xiberoko hiru bertsulari sailkatu behar direla eta hala izan dadin banakako Xilaba antolatzea baitezpadakoa izanen dela.\n11 talde eta 14 saio, herri giroan\nHauek dira 2018ko Xilaban parte hartuko duten taldeak: Eskukula (Amikuze); Tirrit (Baigorri eta Itsasu); Otsoaren 7 umeak (Donibane Garazi); Dilindan (Makea eta Hazparne); Sasi Bertsolariak (Hendaia eta Ziburu); Ostatu Batuak (Hendaia eta Urruña); Ezkorbrutak (Hiriburu); Kantiniersak (Maule eta Xiberoa); Mattinsalto (Azkaine eta Sara); Kontrabanda (Azkaine eta Sara); eta Kosta ala Kosta (Hendaia).\nSaioei dagokienez, urriaren 12tik azaroaren 17ra bitartean ligaxkaren fasea eginen da. Antolatzaileek kasu ainitzetan bertsu afariaren moldea proposatu dute, nonbait txapelketak izaten duen zurruntasun puntua hautsi eta giro hurbilagoa sortzeko.\nTaldeek bertsutan aritzeaz harago, saio bakoitzaren antolakuntzan parte hartuko dute. Bati egokituko zaio antolaketa lana; bigarren taldea gomitatua izanen da; epaile lana hirugarrenari egokituko zaio eta laugarrenak, saio horretako gaiak prestatzeko ardura izanen du. Saioetarako lan banaketa zozketa bidez finkatu zen.\nBehin ligaxkaren fasea gainditurik, sailkatuko diren 4 taldeek finalaurrekoak lehiatuko dituzte. Lehena azaroaren 23an izanen da Suhuskunen, bi talderen artean. Beste bi taldeak, berriz, azaroaren 24ean Baionako Zizpa gaztetxean arituko dira. Finalaurreko bakoitzeko garailea pasako da finalera. Abenduaren 1ean Baigorriko Plaza Xoko gelak hartuko ditu bi finalistak eta ondotik, afaria izanen da.


Enkarterriko berbalagunak: 2006/12\nzure mezua hemen\nIdatzi irudian azaltzen dena:\n[ Beste irudi bat ] [ Zer da hau? ]\nDatu Pertsonalak Babesteari buruzko abenduaren 13ko 15/1999 Lege Organikoan xedatzen dena betetzearren, jakinarazten dizugu zure datu pertsonalak PRAKTIKA JARDUERAK fitxategian sartuta daudela eta horren helburua dela praktika zerbitzuan izena ematen duten pertsonen kudeaketa. Datu horiek administrazio publikoei laga ahal izango zaizkie, goian zehaztutako helburuak betetzeko xedez. Fitxategia Datuak Babesteko Agentzian aitortu dugu eta datuen segurtasuna bermatzeko neurriak ezarri ditugu.\nZer da BERBALAGUN?\nEuskarak gaur egunean Enkarterrin duen egoera ikusita, eta batez ere euskaraz dakigunok edo ikasten gabiltzanok berba egiteko ditugun aukera murritzak kontuan hartuta, BERBALAGUN egitasmoa abian jarri dugu, eta helburuak argi dauzkagu; alde batetik, Enkarterriko euskaldunok elkar ezagutzea eta bestetik, hitz egiteko aukera gehiago sortzea.\nNork antolatu du BERBALAGUN?\nEnkarterriko Mankomunitatearen Euskara Zerbitzua, Udal Euskaltegia, Enkarterriko AEK Euskaltegia, eta Balmasedako Euskara Zerbitzua programaren eragileak dira, aurten Gordexolako Euskara Zerbitzuarekin batera. Partaide guztion helburua Enkarterriko gainontzeko talde, elkarte eta gizabanakoekin elkarlanean hastea da, euskararen normalkuntza prozesuan denon ahalegina eta ekarpenak beharrezkoak baitira.\nNorentzat da BERBALAGUN?\nEuskara ikaslearentzat: Euskaltegian bazaude edo egon bazara, baina ez baduzu norekin hitz egin hemen duzu aukera.\nEuskaldunarentzat: Normalean gazteleraz egin arren euskaraz gehiagotan egin gura baduzu, hemen duzu aukera.\nEuskara ez dakienarentzat: Kultur Agendaren bitartez euskarak dituen baliabideekin gozatzeko, hemen duzu aukera.\nEgitasmoaren bitartez Enkarterriko euskaldunekin harremanetan jartzeko aukera izango duzu


Zauri ezkutuak: bullying-a eskolan - Wikipedia, entziklopedia askea.\nZauri ezkutuak: bullying-a eskolan Fernando Morillo azpeitiar idazlearen liburua da. 2014an argitaratu zen, Gaumin argitaletxearen eskutik. Liburuak bullyinga (eskola-jazarpena) du gai nagusia.\nIria izeneko neska da protagonista eta narratzailea. 15 urte ditu eta berriro da hasiberria eskola batean (hirugarren ikastetxea du hiru urtetan). Eskola horretan, neskak giro bortitza aurkituko du berehala. Irakasle bat jipoiturik agertu da, itxuraz, eta beste bi ikasle azalduko zaizkio Iriari, bertako guztiak kontrolatzen eta izua zabaltzen.\nIriak bi lagun egingo ditu. Alde batetik Maite, iazko ikasle bat, zeharo zanpatua egon dena aspalditik. Bestalde, Iriak Unax ezagutuko du, hasiberria hura ere. Unax isila da, eta orbain deigarri bat du aurpegian.\nHorretaz gain, irakasleek ere badute lekua. Historia irakasleak Lierni izena du. Ikasleei nola edo hala lagundu nahi die, eta gaizki pasatzen du lortzen ez duenean. Julio, berriz, informatika irakaslea, sinetsita dago ikasleak bakean uztea dela onena. Gutxi gorabehera, ikasleen arazoak haiek beraiek konpon ditzatela.\nMahaiaren azken hanka ikasle batzuen gurasoak dira. Seme-alabak lagundu nahian dabiltza, baina zaila egiten zaie nola jokatu behar duten asmatzea.\nLiburuan zenbait krudelkeria ikusten diren arren, doinu positiboa du osotasunean.\nZauri ezkutuak, Bullying-a eskolan liburuaren aipamena, Fernando Morilloren webgunean\nAzken aldaketa 13 abendua 2019(e)an, 16:01(e)tan\nOrriaren azken aldaketa: 13 abendua 2019, 16:01.


Lluis Arcarazo: «Espainian ez dute gaia programatu nahi» | Bizigiro | Berria\nLluis Arcarazo. 'El judici' dokumental saioko zuzendaria\n«Espainian ez dute gaia programatu nahi»\nKataluniako buruzagi independentisten aurkako epaiketaren inguruko dokumental saio bat ematen ari da TV3. Arcarazok dio saioak ikuspegi kritikoa duela afera politiko bati Espainiak emandako erantzunarekiko.\nMEDIAPRO Tamaina handiagoan ikusi\nMakina bat telesail eta filmen gidoiak idatzi ditu Lluis Arcarazok (Bartzelona, 1959). 2007an Goya sari bat jaso zuen, Salvador (Puig Antich) filmaren gidoiarengatik. Kataluniako gidoilarien elkarteko presidentea izana da.\nKataluniako prozesu independentistaren epaiketa eta 400 ordu baino gehiagoko grabaketak. Nolako prozesua izan da zuretzat El judici egitea?\nLan handia egin behar izan dugu, baina aberasgarria izan da. Lantaldea txikia zen: gidoietan, Marc Fernandez de la Vargarekin batera aritu naiz. Sistema bat antolatu behar izan genuen epaiketako ordu guztiak digeritu ahal izateko. Epaiketa bera sailaren hanka bat da, baina defentsako abokatuei egin genien jarraipenak garrantzi handia dauka. Auzipetuen senideekin ere egon ginen. Eta 30 pertsona elkarrizketatu ditugu, tartean zuzenbidean adituak.\nZortzi atal dira, bakoitza ordubetekoa. Laburpen osatua da, horrenbestez?\nHasieran pentsatzen genuen laburragoa izango zela, hiru edo gehienez lau atalekoa. Gaia lantzen ari ginela, jabetu ginen ondo kontatzeko atal gehiago behar genituela. Ordena pixka bat jartzen saiatu gara, eta arlo garrantzitsuenetan jarri dugu arreta.\nDefentsako abokatuak askotan azaltzen dira. Nolakoak izan ziren grabaketak haiekin?\nGarapen bat izan zuen. Hasieran, haien jardunari erreparatzea eskatu genienean, kontua ez zen erraza izan, abokatuak ez baitira aktoreak, futbolariak edo telebistako izarrak. Pixkanaka, ateak ireki zizkiguten, zenbait gauza interesgarri ikus genitzan. Defentsa une jakin batzuetan nola planteatu eta enfokatu behar zuten azaldu ziguten, eta horrek dramatikoki pertsonaiak erretratatzeko aukera eman zigun. Thriller judizial bat da saioa. Abokatuen estrategia desberdinak ere ageri dira: Jordi Cuixarten abokatuena politikoagoa zen, eskubide zibilei lotua; eta Quim Fornen abokatuarena, guztiz teknikoa.\nDokumental saioa ikusle datu onak ari da lortzen.\nLehen egunean bi atal eman zituen TV3ek, eta %16,5eko kuota izan zuen; hirugarren atalak, %14,6koa. Epaiketa politiko bat da Europaren bihotzean, eta saioak ikuspegi kritikoa du Espainiako Estatuak afera politiko bati eman dion erantzunarekiko.\nAuzipetuen senideek zer esan dizuete?\nHainbat senidek atalak ikusi ahal izan zituzten TV3eko estreinaldiaren aurretik. Interesatu izan zaigu senide batzuek izan duten transformazioa ere: pertsona anonimoak izateari utzi, eta publikoki aurpegia ematen dute orain, mitinetan parte hartzen dute. Dolors Bassaren ahizpa diputatua da orain Espainiako Kongresuan, eta Raul Romevaren bikotekidea eurodiputatu hautatu zuten. Garapen pertsonal horrek badu interesa.\nZer ondorio atera duzu epaiketan hainbeste orduz sakondu ostean?\nOndorio gazi-gozoa da. Lantaldean hasiera-hasieratik genuen sentipena zen presoek kanpoko zelaian jokatu behar zutela partida, eta hori giroan dago une oro. Erronka politiko baten aurka, non Kataluniako gizartearen parte handi batek independentzia nahi duen, Espainiako Estatuak neurri judizial batzuk artikulatu ditu. Beraz, Madrildik erantzun juridiko bat egon da auzi politiko baten inguruan, aurrerantz ostiko bat emanda. Ikusiko dugu hemendik urte batzuetara Estrasburgoko auzitegian zer esaten duten epaiketaz. Baina konponbideak hitzartua eta demokratikoa izan behar du.\nTV3eko estreinaldiaren ostean, El judici-k bidaiatu dezake beste toki batzuetara?\nProiektua pentsatua dago ez dadin soilik TV3en geratu; espero dut nazioartean bidea egitea. Ingelesezko bertsioa egina daukagu, eta off-eko ahotsa Brian Cox aktore eskoziarrak jarri du. Ideala litzateke Espainian ikustea eta eztabaida piztea. Baina Mediaprorekin egin ditugun beste dokumental batzuekin ikusi dugu Espainiako kateek ez dutela gaia programatu nahi.\nProcés-aren inguruan fikzioak egiteko oso goiz al da oraindik?\nBai, goiz da. Badakit saiakera batzuk egon direla Urriaren 1aren inguruan fikzioak egiteko. Interesa badago fikzio bat telebistara edo zinemara eramateko, baina itxaron egin beharko da apur bat.


Energia berriztagarrien inguruko tailerra antolatu dute hilaren 12rako | danbolin\nEnergia berriztagarrien inguruko tailerra antolatu dute hilaren 12rako\nGipuzkoako Foru Aldundiko Ingurumen eta Obra Hidraulikoetako Departamentuak etxebizitzetan energia berriztagarriak ezartzeko aukeren inguruan informatzeko tailerra antolatu du azaroaren 12rako, Zestoako Udalaren laguntzarekin. Gipuzkoa Argitu programaren baitan antolatutako saioa da. Arratsaldeko 18:30ean izango da, Gaztelekuan.\nTailerraren helburua herritarrak energia berriztagarriak ezarri ahal izateko beharrezkoak diren irizpideak eta ezagupenak modu argi eta ulergarri batean eskaintzea da. Parte hartu nahi dutenek azaroaren 8a baino lehen eman beharko dute izena oihane@izadi21.eus helbidera mezu bat bidalita edo 686 427 565 telefonora deituta.\nPrevious Article Bidelan Programan izena emateko epea irekita\nNext Article Baionako hilketa salatzeko elkarretaratzea egingo da gaur arratsaldean